text:
1 Samuela
Chapter 25
Sa qai mate o Samuela; era sa soqoni vata na Isireli me lolositaki koya, ka buluti koya ga mai nodratou e Rama. Sa tucake o Tevita ka lako yani ki na vanua liwa o Parana.
2 Sa dua na tamata mai Maoni, sa cakava tiko na nona veivakatorocaketaki e Kameli, ka tamata vutuniyau sara. Sa tolu na udolu na nona sipi, sa dua na udolu na nona me, ka sa dau kotiva tiko na nona sipi mai Kameli.
3 Na yacana o Nepali, na yacai watina o Avikali. Sa yalewa yalomatua ka totoka na kena i rairai; o Nepali sa rui cudrucudru ka ca na nonai valavala. Sa kawa mai vei Kelevi o koya.
4 Sa rogoca o Tevita mai na vanua liwa ni sa kotivi ira tiko na nona sipi o Nepali,
5 Sa talai ira yani e tini na nona cauravou o Tevita ka tukuna – "Dou lako cake ki Kameli, ka lako vei Nepali, dou vakabula vua ena yacaqu.
6 "Dou tukuna vaka oqo vua, ni sa tiko vinaka o koya: 'Me tiko vei iko na vakacegu, me tiko e nomu vale na vakacegu, me tiko vei ira kecega sa nomu na vakacegu!
7 'Oqo, au sa rogoca ni ra sa tiko na nomu daunikotikoti. O ira na nomu i vakatawa era sa tiko kei keimami, ka keimami sa sega ni vakaleqai ira, se me dua na ka e yali mai vei ira ena nodra tiko e Kameli.
8 'Tarogi ira na nomuni cauravou, ka era na tukuna vei iko. Me ra kune loloma na noqu cauravou e matamu, ni keimami sa lako tiko mai ena kana magiti. Au kerea mo solia na veika ga sa tiko vei iko vei ira na nomuni tamata kei Tevita talega.'"
9 Ni ra sa lako mai na cauravou nei Tevita, era sa tukuna kece me vaka sa tukuna mai o Tevita vei Nepali, ka wawa tiko.
10 Sa sauma o Nepali vei ira na nei Tevita, "O cei o Tevita, o cei na luvei Jese? Sa levu na tamata ena gauna oqo, sa rawarawa na nodra vuki tani mai vei ira na nodra turaga.
11 "E dodonu li me'u taura na madrai, na wai, na lewe ni manumanu au sa vakamatea me kedra na daukotikoti, ka solia vei ira na tamata au sa sega ni kila se era sa lako mai vei?"
12 Era sa vuki lesu mai na cauravou i Tevita, ka era sa mai tukuna kece vua na nona vosa.
13 Sa tukuna o Tevita vei ira na nona cauravou, "Na tamata kece me dara na nona i seleiwau." Era sa dara kece na nodra i sele kei Tevita talega. Era sa lako vata kei Tevita e va na drau na tamata qaqa. E rua na drau na tamata sa vakatawana tiko na nodra i yaya.
14 E dua vei ira na cauravou sa mai tukuna vei Avikali na wati Nepali, "Raica, era sa lako mai nai talaki nei Tevita me vakabula vua na noqu turaga; sa qai cati ira o koya.
15 "O ira na tamata o ya era sa caka vinaka vei keimami, keimami a sega ni vakamavoataki se me dua na ka e yali vei keimami ni keimami sa tiko vata ena buca.
16 "Era sa vaka e dua na lalaga levu me maroroi keimami ena bogi kei na siga ena gauna kecega sa tiko vata kina kei ira ena vakatawa sipi.
17 "Oqo, mo raica ka kila na ka mo cakava, na ca sa goleva tiko mai na noqu turaga kei na nona vuvale. Ni sa tamata lialia o koya – ni sa sega ni dua e vosa rawa vua."
18 Sa lako vakatotolo o Avikali kei na rua na drau nai buli madrai, e rua na saqa waini, e lima na sipi sa vakarautaki oti, e lima na i vakarau sila tavu, e dua na drau nai soso vaini kei na rua na drau nai soso lolo ka vakavodoki ira ki na asa.
19 Sa tukuna vua na nona veiqaravi, "Mo liu tiko yani vei au; raica au sa muri tiko yani." Sa sega ni tukuna oqo vei Nepali o watina.
20 Ni sa lako tiko yani ka vodoka tiko na asa, sa lako vakavuni na asa ki delana; sa tu mai o Tevita kei ira na nona tamata – era sa lako vakadodonu tiko mai vua, ka sa sotavi ira sara.
21 Sa tukuna mai o Tevita, "Sa dina, au sa maroroya na veika kece sa nona na tamata oqo ena vanua liwa, ka sa sega ni yali e dua na ka e taukena. Sa sauma vei au ena ca, na vinaka sa caka vua.
22 "Me cakava na Kalou vua, ka vakalevu vua na meca i Tevita, kevaka au na vakabula e dua na tagane vua ena rarama ni mataka."
23 Ni sa raici Tevita o Avikali, sa lako sobu vakatotolo mai na nona asa, ka cuva e matai Tevita ni sa vakanamata ki na qele.
24 Sa cuva e yavai Tevita ka tukuna, "Me tau vei au noqu turaga, me tau vei au na caka ca oqo, me vosa ma da na nomuni vada e daligamuni, mo ni rogoca kina na nona vosa.
25 "Isa, me kua ni kawaitaka na tamata lialia oqo o Nepali, na noqu turaga. Me vaka ga na yacana sa vakakina o koya, o Nepali na yacana ka sa tiko vei koya na lialia. O au na nomuni vada sa sega ni raici iratou na nomuni cauravou o ni a tala yani.
26 "O koya oqo, noqu turaga, me vaka sa bula o Jiova, sa bula talega na yalomu, me vaka ni sa vukei iko o Jiova mo kua ni vakadavea na dra, se na nomu sauma lesu ena ligamu na veika sa yaco, o ira na kemu meca kei ira sa vinakata me vakamavoataka na noqu turaga, me ra vakataki Nepali.
27 "Nai solisoli loloma oqo, o koya sa kauta tiko mai na nomuni vada vua na nona turaga, me soli vei ira na cauravou era sa muria tiko mai na noqu turaga.
28 "Au kerea mo ni vosota na nona cala na nomuni vada. O Jiova ena cakava e dua na vale e tudei vua na noqu turaga, baleta na noqu turaga e dau vala ena i valu nei Jiova, ka sa sega talega ni kune vei kemuni e dua na cala.
29 "Ia, e dua na tamata sa tucake me vakasaqara na nomuni bula, ia, na nona bula na noqu turaga sa tiko vata kei ira na bula vei Jiova na Kalou. Na nodra bula na meca ena rabotaka tani, me vaka e dua nai rabo vakataga.
30 "Ena yaco, me vaka sa na vakayacora o Jiova vua na noqu turaga, me vaka na vinaka kecega sa vosataka oti o Jiova vei kemuni – ka sa digitaki kemuni mo ni lewai Isireli,
31 "Oqo ena sega ni ca vei kemuni, se me vakaleqa na yalona na noqu turaga, vakavo kevaka sa vakadavea vakailoa na dra, se, na noqu turaga sa via sauma ga na ka sa caka vua. Ia ena gauna sa na caka vinaka kina o Jiova vua na noqu turaga – mo ni qai nanuma na nomuni vada."
32 Sa tukuna o Tevita vei Avikali, "Sa kalouvinaka o Jiova na Kalou ni Isireli, o koya sa talai iko mai mo mai sotavi au!
33 "Sa vinaka talega na nomu i vakasala, mo kalouvinaka talega o iko, baleta ni o sa maroroi au mai na siga oqo ena vakadave dra ena noqu veisausaumi lesu ena ligaqu ga.
34 "Mo kila, me vaka sa bula o Jiova na Kalou e Isireli, o koya sa tarovi au mai na noqu vakararawataki iko, vakavo, ena nomu sa totolo mai mo sotavi au, sa dina sara, ni qai kida na mataka oqo, sa na sega na tagane e vo vei Nepali!"
35 Sa taura o Tevita mai ligana na veika sa kauta tiko mai, ka tukuna vua, "Mo lako cake ena vakacegu ki nomu vale. Raica, au sa rogoca na nomu vosa ka dokai iko."
36 Sa lako yani o Avikali vei Nepali, sa tiko o koya, ka sa vakayaco solevu tiko ni kana e nona vale – sa vaka sara ga na solevu ni kana mai vua na tui. Sa mamarau tiko e Nepali ka sa mateni vakalevu; sa sega ni tukuna vua o Avikali e dua na ka me yacova ni sa mataka tale.
37 Sa qai yaco ena mataka, ni sa yali yani na kaukauwa ni waini mai vei Nepali, ka sa tukuna vua o Avikali na veika sa yaco, sa mate na yalona e lomana ka sa vaka na vatu o koya.
38 Ni sa oti e tini na siga, sa samuti Nepali o Jiova, ka sa mate yani.
39 Ni sa rogoca o Tevita ni sa mate o Nepali, sa tukuna, "Me kalouvinaka o Jiova o koya sa sauma na noqu vakalialiai mai na ligai Nepali, ka sa maroroya na nona tamata mai na ca. Ni sa sauma na caka cala nei Nepali ki na uluna ga." Sa vakauta e dua na vakatutu o Tevita vei Avikali me sa rau veiwatini.
40 Ni sa lako mai vei Avikali na dauveiqaravi nei Tevita e Kameli, era sa vosa vua ka vaka: "Sa veitalai mai o Tevita me tukuni vei iko mo drau veiwatini."
41 Sa tucake o Avikali ka cuva ki na qele ka tukuna, "Oqo na nomuni vada, na vada me savata na yavadra na tamata ni noqu turaga."
42 Sa tucake vakatotolo o Avikali ka vodoka e dua na asa vei ira na veiqaravi ni lima na dauveiqaravi, ka muri ira yani na dauveiqaravi nei Tevita. Sa yaco me rau veiwatini.
43 O Tevita sa tauri Ainoami talega na Jeserili. E rau sa watina ruarua.
44 O Saula sa soli Mikila na luvena yalewa, na wati Tevita vei Paliti na luvei Laisi, mai Qalimi.


c: text/html

text:
Iyalayala
Iyalayala e dua iyalayala geographic ni veivakavatukani vakapolitiki se vanua vakalawa, me vaka na veimatanitu, cecere matanitu, veivueti matanitu, kei na veivakavatukani subnational tale eso. Era sa iyalayala na tauyavutaki ena veidinadinati ni veivakavatukani vakapolitiki se veimaliwai ni veivakavatukani ka na lewai kina na veivanua oqori; na buli ni veidinadinati oqo e vakatokai me yalanitaki ni iyalayala.
Eso iyalayala — me vaka na iyalayala ni lomada veiliutaki iyalayala, se na iyalayala ni vanua e loma na Iwasewase Schengen — era sa dolavi ka veiyalayalati sara. E vuqa na iyalayala era lailai se lewai taucoko, ka rawa ni takosova vakalawa ga ena iyalayala ni jekepoidi kei na iyalayala loga vinaka e rawa ni lewai.
Na iyalayala e rawa sara ga ni susuga cake na tatao iwase loga vinaka. Sa tauyavutaki talega e dua na duidui ena sikolasivi vuli na iyalayala kei na veimatanitu, na veivosaki ituvaki ni vakasama oqo ka sega ni matanitu iyalayala.

robotstxt: allowed

filter: keep


text:
Joni
Chapter 19
O Pailato sa tauri Jisu ka vakararawataki Koya.
2 Era sa vakaisalataki Koya na sotia ena wa vakavotona ka biuta vakaukauwa e Uluna, ka vakaiorotaki Koya ena i oro lokaloka.
3 Era sa tukuna, "Io, na nodra Tui na Jiu!" Era sa vakavacuki Koya.
4 Sa lako tale yani o Pailato ka tukuna vei ira. "Mo ni raica, au sa kauti Koya mai oqo vei kemuni, Mo ni kila kina ni'u sa sega ni kunea Vua e dua na cala."
5 Sa lako mai o Jisu ni sa vivigi tu na uluna ena wa vakavotona kei nai ubi lokaloka, sa tukuna yani vei ira o Pailato, "Mo ni raica na Tamata!
6 Ni ra sa raici Koya na bete Levu kei ira na tamata cakacaka, era sa kacivaka yani – "Dou vakota, dou vakota! Sa tukuna vei ira o Pailato – dou kauti Koya ka vakota ki na kauveilatai ni'u sa sega ni raica Vua e dua na cala."
7 Era sa tukuna vua na Jiu, "Ni sa dua tiko na i neimami vunau oqori ni, sa dodonu kina me mate baleta ni sa tukuni Koya tiko me luve ni Kalou."
8 Ni sa rogoca o Pailato na veika oqori, sa rere sara vakalevu.
9 Sa lako tale yani ki na buturara levu na Paraetoriumi ka tukuna vei Jisu, "O sa lako mai vei," sa sega ni sauma vua o Jisu.
10 Sa tukuna vua o Pailato, "O sa sega tiko ni vosa mai vei au? O sa sega beka ni kila ni sa tu vei au na kaukauwa me'u vakamatei iko, kei na kaukauwa me'u sereki iko?
11 Sa sauma yani o Jisu, "Sa sega vei iko na kaukauwa vakavo ke soli mai vei iko mai cake. O koya sa soli Au vei iko, sa levu sara na nona i valavala ca."
12 Mai na gauna o ya, sa vakasaqara o Pailato na ka me sereki Koya kina. Era sa qoqolou ga na Jiu ena nodra tukuna tiko, "Kevaka o sa laiva na Tamata oqo me lako, o sa qai sega ni tokani nei Sisa. O koya sa tukuna ni sa tui, sa meca kei Sisa."
13 Ni sa rogoca o Pailato na veika o ya, sa qai kauti Jisu mai, sa qai dabeca na nona i dabedabe ni vakatulewa, ena vanua sa vakayacani vaka Iperiu o "Kapaca."
14 Oqo sa siga ni vakavakarau ni Lakosivia ka sa i ka ono ni auwa. Sa tukuna yani vei ira na Jiu, "Ni raica na nomuni Tui!"
15 Era sa vosa yani vakadomoilevu, "Kauti Koya tani, kauti Koya tani, vakota ki na kauveilatai." Sa tukuna o Pailato, "Me'u vakamatea na nomuni Tui?" Era sa sauma mai na bete levu, "Sa sega na neimami Tui o Sisa ga."
16 Sa soli Koya yani me vakamatei. Era sa tauri Jisu ka kauti Koya yani.
17 O Koya ni sa colata tiko na Nona kauveilatai, sa lako yani ki na vanua sa vakatokai na vanua ni qavokavoka ka yacana vaka Iperiu o "Kolikoca".
18 Era sa vakamatei Koya mai kea kei na rua tale vata kei Koya. Rau sa yadua na yasana kei Jisu e loma.
19 Sa vola o Pailato e dua na Ulutaga ka vakota ena ulu ni kauveilatai. Sa volai kina oqo: "JISU MAI NASERECI – NODRA TUI NA JIU.
20 Sa levu vei ira na Jiu, sa wilika na i ulutaga baleta na vanua oqo sa voleka ki na koro. Sa volai oqo vaka Iperiu, vaka Kirisi, ka vaka Latina talega.
21 O ira na bete levu kei ira na Jiu, era sa tukuna vei Pailato, "Kua ni vola – NODRA TUI NA JIU, ia, sa tukuna ga "Oi AU NA Nodra tui na Jiu."
22 Sa sauma tale o Pailato, "Na veika au sa vola, au sa vola."
23 O ira na sotia, ni ra sa vakoti Jisu, era sa wasea va talega na Nona i sulu, me ra yadua na sotia. Sa sega ni wasei rawa na Nona i oro, ni sa dua ga na tikina mai cake ki ra.
24 Era sa veitalanoataka ga me sa kua ni basu nai oro ka me sa caka ga na vaka wiri madigi – me sa nona ga o koya sa donui koya. Oqo me vakayacori ga kina nai Vola Tabu ni sa tukuna, "ERA SA WASEA NA NOQUI SULU – ERA SA VAKA WIRI MADIGI ENA VUKU NI NOQUI ORO," era sa cakava na sotia oqo.
25 Sa tucake tu ena yasa ni kauveilatai i Jisu o tinana, na taci tinana, o Meri na wati Kilopa kei Meri Makitalena.
26 Ni sa raici tinana o Jisu kei ira na Nona tisaipeli sa dau lomana vakalevu ni ra sa tu voleka, sa tukuna yani vei tinana "Yalewa raica na luvemu!"
27 Sa qai tukuna vua na Nona tisaipeli "O raica na tinamu!" Mai na auwa o ya na tisaipeli oqo sa kauti tinana ki nona vale.
28 Ni sa oti oqo, sa kila o Jisu ni sa vakayacori kece na ka oqo me vakadinadinataki kina na i Vola Tabu, sa qai tukuna, "Au sa karamaca!"
29 Sa dua na bilo sa sinai ena waini wiwi, sa tiko e kea, era sa tonia na i sulu ena waini wiwi oqo ka biuta yani ki gusuna.
30 Ni sa gunuva o Jisu na waini wiwi oqo sa qai tukuna mai, "Sa oti". Sa bale na uluna ka solia yani na yalona.
31 Baleta ni sa Siga ni Vakavakarau, sa tabu ni tiko tale na yago ena kauveilatai ni sa roro tiko mai na Siga ni Vakacecegu. Era sa kerei Pailato na Jiu ke rawa ni musuki na yavadratou, me ratou kau tani yani kina.
32 Era sa lako mai na sotia ka musuka na yavadrau na lauvako ena yasai Jisu.
33 Ni ra sa yaco mai vei Jisu, era sa raica ni sa mate oti tu, era sa sega ni musuka na yavana.
34 E dua ga vei ira na sotia sa suaka yani na sarisarina, vakasauri sa lako mai na dra kei na wai.
35 O koya sa raica sa vakatusa, ka sa dina na nona vakatutusa; sa kila o koya ni sa tukuna tiko na ka dina, me rawa kina ni o ni vakabauta.
36 Sa vakayacori na veika oqo me dina kina na i Vola Tabu, "Sa sega ni musuki na suina."
37 Sa tukuna talega nai Vola Tabu, "Era na rai vei Koya sa laucoka na sarisarina."
38 O Joseva mai Arimacea, sa dua talega na tisaipeli i Jisu, baleta ni sa rerevaki ira na Jiu, sa lako vakavuni mai me kerei Pailato me ratou kauta na yagoi Jisu ka la'ki buluta. O Pailato sa solia na veivakadonui. Sa lako mai o Joseva ka kauta na yagoi Jisu.
39 O Nikotimo, o koya a lako mai vei Jisu ena bogi, sa lako talega mai kei na mura sa veiwaki kei na Aloe sa dua na drau beka na paodi bibi.
40 E ratou sa kauta na yagoi Jisu ka solega ena i sulu ka lumuta ena ka boi vinaka me vaka na kena i vakarau ni veibulu vei ira na Jiu.
41 Ena vanua sa lauvako kina o Jisu, sa tiko kina e dua na were ni bulubulu vou, e sega ni vakayagataki.
42 Era sa biuti Jisu kina baleta tiko na nodra Siga ni Vakavakarau na Jiu. Ni sa tiko voleka ga na i bulubulu.


text:
Sala Meda Tiko ga Kina ena Loloma ni Kalou
E tiko ena iVolatabu na ivakavuvuli e vakavulica na ivakatagedegede savasava meda tiko ga kina ena loloma ni Kalou.
iVola Mai na iLawalawa Dauvakatulewa
Na iLawalawa Dauvakatulewa ni iVakadinadina i Jiova e uqeti ira kece na lomana na Kalou o Jiova mera vulica na sala mera bulataka kina na ka dina e volai ena iVolatabu.
WASE 1
E Tawamudu na Loloma ni Kalou
E ka ni sasaga me qaqaco qai dei tiko ga na noda veiwekani kei na Kalou. Ena yaga vakacava na sasaga qori?
WASE 2
Me Vinaka Noda Lewaeloma Nida Qaravi Kalou
E solia vei keda na Kalou na lewaeloma me dusimaki keda.
WASE 3
Veitokani kei Ira na Lomana na Kalou
Era uqeti keda ena ka vinaka se ka ca na noda itokani. Ena vukei keda vakacava na iVakavuvuli vakaivolatabu meda digia vinaka na noda itokani?
WASE 4
Na Cava Meda Doka Kina na Veiliutaki?
E tiko na vuna vinaka meda doka kina na veiliutaki ena vuvale, na ivavakoso, kei na itikotiko.
WASE 5
Kua ni Vakavuravura
E tukuna o Jisu vei ira nona tisaipeli, “Dou sega ni vakavuravura.” Na cava dina na “vuravura” ya, na cava tale ga meda tawasei keda tani mai kina na lotu vaKarisito?
WASE 6
Sala me Digitaki Kina na ka ni Veivakamarautaki
Na ka ni veivakamarautaki e vuravura nikua e vaka na vuanikau e vinaka eso na tikina, eso era luca tu. Na cava ena vukei keda meda digia na ka vinaka, sega ni ka ca?
WASE 7
O Vakamareqeta na Bula me Vakataki Jiova?
Na ivakavuvuli cava vakaivolatabu e vukei keda meda vakatulewa vinaka me baleta na bula kei na dra?
WASE 8
E Vinakata o Jiova Mera Savasava Nona Tamata
E sega ni okati ga ena savasava ni yago, isulu kei na noda vale na ivakatagedegede savasava ni Kalou. Ena tara tale ga noda sokalou, itovo, kei na noda vakasama.
WASE 9
“Dro Tani Mai na Veiyacovi Tawadodonu!”
Na cava na veiyacovi tawadodonu, eda na drovaka vakacava?
WASE 10
Na Vakawati—E iSolisoli ni Kalou
Na cava na yaga ni vakawati? O na digia vinaka vakacava na kemu isa? Na cava ena vukea na vakawati me dei?
WASE 11
Ni Oti na Siga ni Vakamau
Na vakawati kece e tiko na kena leqa. O ira mada ga na veiwatini era sotava na leqa lelevu era rawa ni vaqaqacotaka nodra vakawati.
WASE 12
Tukuna na ka “e Vinaka Qai Veivakayaloqaqataki”
E rawa ni vinaka na vosa, e rawa tale ga ni veivakaleqai vakalevu. E vakavulici keda o Jiova ena sala meda vakayagataka vinaka kina na isolisoli ni vosa.
WASE 13
E Vakadonuya na Kalou na Soqo Kece ni Marau?
Na soqo ni marau kei na olodei e tiki bibi ni nodra bula na tamata. Na cava ena vukei keda meda kila na rai i Jiova me baleta na soqo ni marau kei na olodei?
WASE 14
Mo Daudina ena ka Kece
Dikeva mada e 4 na vanua e rawa ni dredre kina na daudina, kei na kena yaga.
WASE 15
Marautaka Nomu Cakacaka
E vinakata na noda Dauveibuli meda marautaka na ka eda cakava. Na cava gona ena vukei keda meda marautaka na noda cakacaka? E tiko tale ga eso na cakacaka me kua ni cakava na lotu vaKarisito?
WASE 16
Vorata na Tevoro
Eda bula tu ena vuravura e lewa o Setani. Eda na toro voleka vakacava vua na Kalou, da qai taqomaki keda vei ira na kena meca?
WASE 17
Tiko ga ena Loloma ni Kalou
E uqeti ira na lotu vaKarisito e dua na vuku ni iVolatabu ni kaya: “Moni vakaukauataki ena yavu ni nomuni vakabauta savasava.” O na cakava vakacava?
iKuri ni iVakamacala
iBalebale ni vosa kei na matavosa e kune ena Sala Meda Tiko ga Kina ena Loloma ni Kalou.


text:
WASE 139
Parataisi na Vuravura Qai Vakacavara o Jisu Nona iTavi
-
LEWAI NA SIPI KEI NA ME
-
LEVU ERA NA MARAUTAKA NA PARATAISI E VURAVURA
-
VAKADEITAKA O JISU NI O KOYA NA SALA, NA DINA, NA BULA
Ni papitaiso oti ga o Jisu, e saga sara e dua na meca me tawayalodina ni bera mada ga ni tekivu nona cakacaka vakaitalatala. E saga vakavica na Tevoro me temaki Jisu. E tukuna e muri o Jisu me baleta na vunica: “Sa lako tiko mai na turaga ni vuravura qo. E sega ni dua na nona kaukaua vei au.”—Joni 14:30.
E raivotutaka na yapositolo o Joni na ka ena yaco vua “na gata levu, na gata makawa, e vakatokai na Tevoro se o Setani.” Na meca kaukaua qori ni kawatamata ena kolotaki sobu mai lomalagi, “e cudru vakalevu, ni kila tiko ni sa lekaleka nona gauna.” (Vakatakila 12:9, 12) Oya na vuna eda vakabauta kina na lotu vaKarisito nida sa donuya tu na ‘gauna lekaleka’ qori, sa voleka tale ga me biu ena qara e sega ni vakabotona na “gata levu, na gata makawa.” Ena vesu me 1,000 na yabaki ni veiliutaki tiko o Jisu ena Matanitu ni Kalou.—Vakatakila 20:1, 2.
Na cava ena yaco tiko e vuravura ena loma ni gauna qori? O cei era na bula kina? Ena vakacava tu na bula? E tukuna o Jisu na kena isau. Ena nona vosa vakatautauvata ni sipi kei na me, a vakamatatataka na ka ena yacovi ira era vaka na sipi era tokoni ira na taci Jisu qai caka vinaka vei ira. E tukuna tale ga na ka ena yacovi ira era sega ni cakava qori, o ira era vaka na me. E tukuna o Jisu: “O ira qo [na me] era na muduki vakadua, ia o ira na yalododonu [na sipi] era na bula tawamudu.”—Maciu 25:46.
Qori eda kila rawa kina na ibalebale ni vosa i Jisu vua na daubasulawa a vako tikivi koya. A sega ni cavuta vua o Jisu na icovi a yalataka vei ratou na nona yapositolo yalodina, me ratou veiliutaki vata e lomalagi ena Matanitu ni Kalou. A yalataka ga o Jisu vua na daubasulawa sa Luke 23:43) Io, ena rawa ni bula na turaga qori ena Parataisi se dua na basenikau rairai vinaka. Kena ibalebale, o ira era vaka na sipi nikua ra qai “bula tawamudu,” era na tiko tale ga ena Parataisi qori.veivutuni: “Au tukuna vakadodonu vei iko nikua, daru na tiko vata mai Parataisi.” (
Qori e salavata kei na ka e vakamacalataka na yapositolo o Joni me baleta na ituvaki kei vuravura ena gauna se bera mai. E tukuna: “E sa tiko vei ira na tamata na vale ni Kalou, ena tiko vata kei ira o koya, era na nona tamata. Na Kalou ena tiko vata kei ira. Ena qusia tani tale ga na wainimata kece mai na matadra, sa na sega tale na mate, na lolosi, na tagiyaso, kei na mosi. Sa oti na veika e dau yaco e liu.”—Vakatakila 21:3, 4.
Ena vakaturi na daubasulawa me rawa ni marautaka na bula ena Parataisi. Ia ena sega ni vakaturi ga o koya. A vakamatatataka qori o Jisu ena nona kaya: “Sa voleka mai na gauna mera rogoca kina na domona o ira kece na tu ena ibulubulu nanumi mera tucake mai. O ira na cakava na ka vinaka era na vakaturi mera bula, kei ira na cakava na ka ca era na vakaturi mera lewai.”—Joni 5:28, 29.
Vakacava o ratou na yapositolo yalodina kei na so tale e yalani ga na kedra iwiliwili ra qai lai bula kei Jisu e lomalagi? E kaya na iVolatabu: “Era na bete ni Kalou kei Karisito, era na veiliutaki vakatui vata kei koya me 1,000 na yabaki.” (Vakatakila 20:6) Era na veiliutaki kei Karisito na tagane kei na yalewa era bula e vuravura ena dua na gauna. Macala ga nira na yalololoma qai veinanumi nira liutaka mai lomalagi na vuravura.—Vakatakila 5:10.
Sa na qai vakayagataka o Jisu nona isoro ni veivoli mera sereki kina na kawatamata e vuravura mai na veivakabobulataki ni ivalavala ca. Ena nodra veitokoni na tacina lumuti, era na vukei ira na kawatamata mera bula uasivi. Io, era na marautaka na kawatamata na bula a nakita taumada na Kalou ni tukuna vei Atama kei Ivi me rau vakaluveni me vakatawai o vuravura. Sa na sega tale ga na mate, na revurevu ni ivalavala ca i Atama!
Ni sa vakayacora kece qori o Jisu me vaka e vinakata o Jiova, ena qai solia lesu vei Tamana na Matanitu kei ira na kawatamata uasivi ena icavacava ni Duanaudolu na Yabaki ni nona Veiliutaki. E vola na yapositolo o Paula me baleta na ivakaraitaki vakasakiti qori ni yalomalumalumu i Jisu: “Ni sa na vakamalumalumutaki na ka kece vua, ena qai vakamalumalumutaki koya tale ga na Luvena vei koya a vakamalumalumutaka na ka kece vua, me rawa ni ka kece ga na Kalou vei ira na tamata kece.”—1 Korinica 15:28.
Macala gona ni lesi vei Jisu e dua na itavi bibi me vakayacori kina na inaki lagilagi ni Kalou. Ni vakayacori tiko me tawamudu na inaki qori, ena vakayacora kece o Jisu na ka e tukuna me baleti koya: “O yau na sala, na dina, kei na bula.”—Joni 14:6.


text:
‘Era na kila na veimatanitu ni o yau o Jiova’ (23)
38 E vosa tale vei au o Jiova, e kaya:2 “O iko na luve ni tamata mo vagolea na matamu vei Koki ena vanua o Mekoki,+ na nodra turaga levu na Meseki kei Tupali,+ mo parofisaitaka vua na ka ca.+3 Mo kaya, ‘Qo na ka e tukuna na Turaga Cecere Duadua o Jiova: “Au sa cudruvi iko Koki, na turaga levu na Meseki kei Tupali.4 Au na vukici iko, au na biuta na iqaso e galegalemu+ meu kauti iko mai tuba kei ira kece na nomu mataivalu,+ na nomu ose kei ira na vodoka, era vakaisulu totoka kece, na isoqosoqo levu era vakaisasabai lelevu kei na isasabai lalai,* era vakaiseleiwau kece,5 e tomani ira o Perisia, o Iciopea kei Pate,+ era vakaisasabai lalai kece, era vakaisala,6 era tokoni iko e levu na lewe ni veivanua, o Komera kei na nona sotia kece, na kawa nei Tokama+ mai na vanua yawa ena vualiku, kei ira kece na kena sotia.+7 “‘“Mo vakarau, mo vakarautaki iko kei na nomu mataivalu kece era soqoni mai vei iko, o na nodra komada.*8 “‘“O na lewai* ni oti e levu na siga. Ena icavacava ni veiyabaki o na curuma na nodra vanua na vakabulai mai na iseleiwau, era kumuni mai vei ira e levu na lewe ni veivanua mera lako ina veiulunivanua e Isireli a rusa dede tu. Era kau mai na veivanua o ira na lewenivanua qo, era tikovakacegu kece.+9 O na ravuti ira me vaka na cava, o na robota na vanua me vaka na o, o iko kei ira na nomu sotia kece kei na levu na lewe ni veivanua era tokoni iko.”’10 “Qo na ka e kaya na Turaga Cecere Duadua o Jiova: ‘Ena siga oya o na veinanuyaka e lomamu e levu na ka, o na lalawataka na ka ca.11 O na kaya: “Au na ravuta na vanua e tiko kina na itikotiko e sega ni taqomaki.+ Au na valuti ira era tikovakacegu, era sega ni vakasosani. Era tiko kece ena vanua e sega ni taqomaki ena bai, ena ilati ni matamata, se na matamata.”12 Ena kauta e levu na itokinivalu, me ravuta na vanua lala sa tawani tale+ kei ira na lewenivanua era kumuni tale mai na veivanua,+ era kumuna e levu na iyau kei na qele,+ era tiko ena loma ni vuravura.13 “‘Ena kaya vei iko o Sipa+ kei Titana,+ o rau na dauveivoli ni Tasisi+ kei ira kece na nona tamata qaqa:* “O lako mai mo kauta e levu na nomu itokinivalu kei na iyau? O soqoni ira na nomu mataivalu mera yauta na siliva kei na koula, mera taura na iyau kei na qele, mera kovea e levu sara na itokinivalu?”’14 “Mo parofisai gona o iko na luve ni tamata, mo kaya vei Koki, ‘Qo na ka e kaya na Turaga Cecere Duadua o Jiova: “Ena siga oya o na kila nira tikovakacegu na noqu tamata na Isireli.+15 O na biuta na nomu yasana mai na vanua yawa ena vualiku,+ o iko kei na levu na lewe ni veivanua era tokoni iko, era vodo ose kece, na isoqosoqo kaukaua, na mataivalu levu.+16 O na ravuti ira na noqu tamata na Isireli me vaka na o e ubia na vanua. Au na kauti iko mai mo valuta na noqu vanua ena veisiga mai muri,+ mera kilai au na veimatanitu niu vakayagataki iko Koki meu rokovi kina e matadra.”’+17 “Qo na ka e kaya na Turaga Cecere Duadua o Jiova: ‘O iko ga qo au tukuna ena gauna e liu ena gusudra na noqu tamata na parofita e Isireli, era parofisaitaka me vica vata na yabaki ni o na valuti ira?’18 “‘Ena siga oya, na siga ena curuma kina o Koki na vanua o Isireli,’ e kaya na Turaga Cecere Duadua o Jiova, ‘ena waqa sara ga na noqu cudru levu.+19 Au na vosa ena noqu cudru kei na noqu cudru waqawaqa, ena siga oya ena dua na uneune levu ena vanua o Isireli.20 Ena vukuqu ena ninini na ika ni wasawasa, na manumanuvuka ni lomalagi, na manumanu kila ni vanua, na manumanu kece era qasi ena qele, kei ira kece na tamata era tiko e vuravura, ena talaraki na veiulunivanua,+ ena lulutu na barinivatu, ena kasura ina qele na bai kece.’21 “‘Au na kaciva na iseleiwau me valuti koya ena noqu ulunivanua kece,’ e kaya na Turaga Cecere Duadua o Jiova. ‘Era na ravuta ga na tacidra ena nodra iseleiwau.+22 Au na lewai koya niu totogitaki koya ena matedewa+ kei na vakadavedra, au na vakatauca na uca bi kei na mataniuca qereqere+ kei na bukawaqa+ kei na sulifure+ me tauci koya, o ira na nona sotia, kei na levu na lewe ni veivanua era tokoni koya.+23 Au na vakacerecerei au sara ga, au na vakarokorokotaki au, au na vakatakilai au e matadra e levu na veimatanitu, era na qai kila ni o yau o Jiova.’
iVakamacala e ra
^ Qo na isasabai lalai era dau kauta na dauvanataka na dakaititi.


text:
“Biuta Vei Jiova na Nomu iColacola Bibi”
E levu na veivakatovolei e sotava o Tevita. Ni qai volai na Same 55, qo eso na ka sa sotava mai . . .
-
Vakararawataki
-
Vakacacani
-
Ora Vakalevu na Lomana
-
Leqa Vakavuvale
-
Tauvimate
-
Liumuritaki
E sega ni rawarawa na ituvaki e sotava o Tevita, ia e kila na sala me vosota kina. Qo na nona ivakasala vakalou vei ira era vakila tale ga qori: “Biuta vei Jiova na nomu icolacola bibi.”
Eda rawa ni vakayagataka vakacava na tikinivolatabu qo nikua?
-
Masulaka vei Jiova mai vu ni lomamu na nomu leqa, lomaocaoca, se dua na ka o lomaleqataka
-
Qara na veidusimaki kei na veitokoni ena Vosa i Jiova kei na nona isoqosoqo
-
Mo cakava na ka o rawata ena kemu ituvaki, me salavata ga kei na ivakavuvuli vakaivolatabu


text:
Wase 61
Na ivakatakila sa soli yani mai vei Josefa Simici na Parofita, ena bati ni uciwai ko Misuri, ena iTakelo ni wai na Makiliweini, ena 12 ni Okosita, 1831. Ena nodra ilakolako lesu ki Katiladi, eratou a sokota sobu kina na uciwai na Misuri ena bavelo na Parofita kei na le tini na italatala qase. Era a sota kaya e vuqa na ka rerevaki ena ikatolu ni siga ni nodra ilakolako. A raica na raivotu ena siga ko Elder Viliame W. Felepi ni sa lako mai ena kaukauwa na dauveivakarusai ena dela ni wai.
1–12, Sa lewa na Turaga me yaco e vuqa na ka ni veivakarusai e wai; 13–22, Sa cudruva na wai ko Joni, a sa lako voli e matadratou na dauveivakarusai; 23–29, Eso e tu vei ira na kaukauwa me ra lewa na wai; 30–35, Me ra lakolako yarua yani na italatala qase, ka vunautaka na kosipeli; 36–39, Me ra vakavakarau me baleta na nona lako mai na Luve ni Tamata.
1 Raica, ka rogoca na domoi koya sa tu vua na akaukauwa kecega, ko koya sa bula mai na tawavakaiyalayala ki na tawavakaiyalayala, io na bAlifa kei na Omeka, na ivakatekivu kei na ivakataotioti.
2 Raica, sa kaya vakaidina vakaoqo vei kemudou na Turaga, Oi kemudou na italatala qase ni noqu lotu, dou sa soqoni vata ena vanua oqo, koi kemudou sa vosoti na nomudou ivalavala ca, raica koi Au na Turaga, au sa dau avosota na ivalavala ca, au sa byalololoma vei ira sa cvakatusa na nodra ivalavala ca, ka yalomalumalumu;
3 Ia au sa kaya vakaidina vei kemudou, sa sega ni kilikili me ra soko vakusakusa yani ko ira kece na noqu italatala qase, ka ra rusa ena tawa vakabauta ko ira sa tiko ena tai ruarua ni uciwai.
4 Ia, au sa vakatara oqo mo dou vakadinadinataka kina; raica, sa levu tu na veika rerevaki e tu e wai, vakauasivi ena veigauna mai muri;
5 Ia koi Au, na Turaga, au sa lewa ena noqu cudru me yaco e vuqa na ka ni veivakarusai e wai; io ena wai sara ga oqo.
6 Ia, sa tu ena qeteqete ni ligaqu na bula ni tamata kecega, ia ko koya sa yalodina tiko vei kemudou ena sega ni mate e wai.
7 Ia, sa kilikili sara me rau lako kusarawa yani ena nodrau ilesilesi kei na nodrau kaulotu, ko Sidini Kilipati kei aViliame W. Felepi na noqu tamata.
8 Ia, au na sega ni laiva mo dou lako me yacova ni’u sa avakadodonutaki kemudou mada ena vuku ni nomudou ivalavala ca kece sara, mo dou duavata sara, ka kakua ni mate ena bivalavala ca;
9 Ia oqo, au sa kaya vakaidina, sa qai kilikili oqo mo dou lako. Ia ko Sidini Kilipati kei Viliame W. Felepi na noqu tamata, me rau kauti ira tale na nodrau ilala e liu, ka lako kusarawa yani me rau qarava vakavinaka na nodrau ilesilesi, ka rawa na ka kecega ena vakabauta;
10 Ia kevaka era sa yalodina tiko ga era na maroroi, ia koi Au na Turaga, au na tiko vata kei ira.
11 Ia ko ira na kena vo me ra kauta na isulu e ganiti ira.
12 Me kauta ko Sidini Kilipati na noqu tamata na veika e sega ni ganiti koya, me vaka dou sa duavata kina.
13 Ia oqo, raica, au sa avakarota vei kemudou na veika oqo mo dou bvinaka kina; ia koi Au na Turaga, au na dauveivosaki kei kemudou me vaka au a dauveivosaki kei ira na noqu tamata ena gauna e liu.
14 Raica, koi Au na Turaga, au sa vakalougatataka na awai mai na ivakatekivu; ia ena veisiga e muri oqo, au sa bcudruva na wai ena gusui Joni na noqu tamata.
15 Ia, ena yaco mai na siga me na sega kina ni logavinaka rawa na veika bula e wai.
16 Ka na qai dau tukuni ena veisiga mai muri, ni na sega ni lako rawa e dua, e wai, ki na vanua ko Saioni, ia ko ira ga sa buladodonu.
17 Raica koi Au na Turaga, au sa acudruva na qele mai na ivakatekivu, ia au sa vakalougatataka ena veisiga e muri me ra kania na noqu tamata na kena uro ena kena gauna, me ra kalougata kina.
18 Ia oqo au sa solia vei kemudou e dua na ivakaro, na ka au sa vakarota vua e dua au sa vakarota vei kemudou kece, mo dou vakasalataki ira na wekamudou ena vuku ni wai, me ra kakua ni dau veilakoyaki kina, de na qai malumalumu mai na nodra vakabauta ka ra coriti kina;
19 Oqori na ka au sa lewa koi Au na Turaga, sa tiko e wai na dauveivakarusai me cakacaka kina, ka’u na sega ni vakasuka na lewa oqori.
20 Koi Au na Turaga, au a cudruvi kemudou ena noa, ia edaidai sa vagolei tani na noqu cudru.
21 Ia, laivi ira au sa vosa oti me baleti ira, me ra lako kusarawa yani—au sa kaya tale vei kemudou, me ra lako kusarawa yani.
22 Ka ni sa sega ni dua na ka vei au, me vakalailai mada ga, kevaka era sa laki qarava na nodra ilesilesi, se ra soko e wai se taubale e vanua; ia me vakaoqo ni sa vakaraitaki vei ira me vaka na nodra lewa ena veigauna mai muri.
23 Ia oqo, me baleti iratou na noqu tamata, ko Sidini Rikitoni, Josefa Simici Lailai, kei Oliva Kaudari, na noqu tamata, me ratou kakua tale ni soko mai e wai, vakavo ga kevaka eratou soko mai ena ikelimusu ena nodratou ilakolako lesu ki na nodratou veivale; se ena dua tale na kena ivosavosataki me ratou kakua ni soko e wai ena nodratou ilakolako, sa rawa ga me ratou soko ena ikelimusu.
24 Raica, koi Au na Turaga, au sa digitaka e dua na sala ni veilakoyaki vei ira na noqu yalododonu; ia raica, sai koya oqo—ni ra sa biuta na ikelimusu me ra muri tiko ga e vanua, ena veigauna kecega era vakaroti kina me ra lako ka gole cake ki na vanua ko Saioni;
25 Ia era na kitaka me vakataki ira na luvei Isireli, me ra abirika na nodra vale laca ena nodra ilakolako.
26 Ia, raica dou tukuna na ivakaro oqo vei ira na wekamudou.
27 Ia, ko koya sa soli vua na akaukauwa me vakarota na wai, sa soli talega vua mai na Yalo me kila na ivakarau vakalou;
28 Ia, me kitaka ko koya na ka sa vakaroti koya kina na Yalo ni Kalou bula, se ena vanua mamaca se e wai, me vakayacora ga na ka au sa lewa.
29 Ka sa vakatakilai vei iko na ka me ra kitaka na yalododonu, se na nodra sala na yalododonu ni Turaga.
30 Kei na dua tale, au sa kaya vakaidina vei kemudou, me ratou kakua sara ni dolava na gusudratou vei ira na ivavakoso dau caka ca ko Sidini Rikitoni, Josefa Simici Lailai, kei Oliva Kaudari na noqu tamata me yacova ni ratou sa yaco yani ki Sinisinati;
31 Ia mai kea me ratou tabalaka cake na domodratou vua na Kalou me baleti ira na tamata ko ya, io, ki vua sa cudruvi ira ena vuku ni nodra ivalavala ca, na matatamata ka sa avoleka sara ni vakarusai.
32 Ia mai kea me ratou qai lako vei ira na nodra ivavakoso na wekadratou, raica sa gadrevi vakalevu sara na nodratou veivuke vei ira, ka sega soti ki na nodra ivavakoso na dau caka ca.
33 Ia oqo, o ira na kena vo, me ra lako yani ka avunautaka na veivosa oqo vei ira na nodra ivavakoso na tamata dau caka ca, ena kena levu ga me vaka era sa vakauqeti kina;
34 Ia kevaka era sa vakayacora vakavinaka na nodra ilesilesi ena avakasavasavataki na nodra isulu, io era na sega ni tauvi duka e mataqu.
35 Ia me ra lako vata yani, se ra lakolako ayarua, me vaka sa vinaka vei ira, ia ko Rinoli Kauni ga na noqu tamata, kei Samuela H. Simici na noqu tamata, koi rau au sa vakadonuya, me rau na salavata tiko ga me yacova ni rau sa lesu tale ki na nodrau vale, a ka oqo sa tiko kina na noqu inaki vuku.
36 Ia oqo, au sa kaya vakaidina vei kemudou, na ka au sa vakarota vua e dua au sa vakarota vei kemudou kece, dou reki ka marau na agonelalai; niu sa tiko ena kemudou bmaliwa, kau sa sega ni cbiuti kemudou;
37 Ia ena veigauna kece dou sa vakayalomalumalumutaki kemudou kina vei au, ena soli vei kemudou na amatanitu.
38 Dou vakadreta na ivau ni tolomudou ka avakatawa ka yalomatua, dou waraka na nona lako mai na Luve ni Tamata, ni na lako mai ko koya ena auwa dou sa sega ni namaka kina.
39 Dou adau masu tiko ga mo dou kakua kina ni rawai ena bveitemaki, mo dou na veitata kaya ena siga sa lako mai kina ko koya, ni dou sa bula tiko se dou sa mate. Io ena yaco vakakina. Emeni.


text:
Vica Vata na Milioni na Yago Vakayalo
E kainaki ena iVolatabu nira bula tu e levu sara na yago vakayalo. O Jiova mada ga e dua na yago vakayalo.—Joni 4:24; 2 Korinica 3:17, 18.
A dau bula duadua tu o Jiova. Ia, sa qai buli ira na yago vakayalo, na yacadra na agilosi. Era kaukaua cake, ra qai vuku cake vei keda na tamata. Levu sara na agilosi e bulia o Jiova; e raivotutaka o Taniela, na dauveiqaravi ni Kalou, e duanadrau na milioni na agilosi.—Taniela 7:10; Iperiu 1:7.
Ni se bera ni bulia na vuravura, sa buli ira na agilosi na Kalou. (Jope 38:4-7) E sega ni dua vei ira me a tamata tu e vuravura ena dua na gauna oti oya qai mate.


text:
E Tukuna o Jisu na ka Dina
E tukuna o Jisu na ka dina me baleta na inaki ni Kalou
-
NONA VOSA: E gumatua ni tukuna na ka dina me baleta na Matanitu ni Kalou
-
NONA IVALAVALA: Nona ivakarau ni bula e vakadeitaka ni dina na ka e parofisaitaki ena Vosa ni Kalou
Nida tisaipeli i Jisu, eda tukuna tale ga na ka dina
-
NODA VOSA: Nida vakalialiai mada ga, eda gumatua tiko ga ni vunautaka na itukutuku vinaka ni Matanitu ni Kalou sa tauyavu oti, e kena Tui o Karisito
-
NODA IVALAVALA: Eda vakaraitaka nida tokona na veiliutaki i Jisu ena noda tawaveitovaki kei na itovo vakalou


text:
WASE 19
Vakavulica na Yalewa ni Samaria
-
VEIVAKAVULICI I JISU
-
SOKALOU E VAKADONUYA NA KALOU
Ena nodratou ilakolako mai Jutia i Kalili o Jisu kei na nona tisaipeli, eratou gole ina vualiku ni takosovi na yasayasa vaka Samaria. Eratou wawale sara ga, ratou mani lai cegu toka volekata na korolevu o Saika, ena yasa ni toevu a rairai kelia o Jekope se sauma na kena keli ena vica na senitiuri yani e liu. Na toevu va qori e rawa ni laurai volekata na korolevu o Nablus ena gauna qo.
A vakacegu toka volekata na toevu o Jisu ni ratou lai voli kakana na nona tisaipeli ina dua na koro voleka. E lai taki wai sara yani e dua na yalewa ni Samaria. E kaya vua o Jisu: “Rawa ni dua na mequ?”—Joni 4:7.
Era sega ni dau veiyaloni na Jiu kei na kai Samaria ni sa vakawakana tu vei ira na veivakaduiduitaki. E kurabui gona na marama ni Samaria qai taroga: “Na cava oni kere wai kina vei au ni oni Jiu, o yau na yalewa ni Samaria?” E sauma o Jisu: “Ke o kila na loloma soli wale ni Kalou o na kilai koya tale ga e kaya vei iko, ‘Rawa ni dua na mequ?’ Ke o kerea vua, ena qai solia vei iko na wai ni bula.” E kaya vua o yalewa: “Kemuni, e sega mada ga na nomuni vokete, qai titobu na toevu. Oni na qai kauta mai vei na wai ni bula oni kaya tiko? Vakacava, oni uasivia na tukai keimami o Jekope, e solia vei keimami na toevu qo, e gunu kina o koya, o ira na luvena, kei na nona manumanu?”—Joni 4:9-12.
E kaya o Jisu: “O koya e gunuva na wai qo ena viagunu tale. Ia o koya ena gunuva na wai au na solia ena sega ni viagunu tale, na wai au na solia vua ena vaka na waivure e lomana, ena tovure tiko ga me rawati kina na bula tawamudu.” (Joni 4:13, 14) A wawale o Jisu, ia e sega ni tu suka me vakamacalataka vua na yalewa ni Samaria na ka dina ena rawati kina na bula.
E kaya sara na yalewa: “Ni solia mai na wai qori meu kua ni viagunu tale se mai taki wai tale i ke.” E veisautaka o Jisu na veitalanoa qai kaya vua: “Lako, lai kacivi watimu mai.” E tukuna o yalewa: “E sega na watiqu.” Sa wacava nona kidacalataka na ka e kila tu o Jisu ni kaya vua: “E dina na ka o tukuna, ‘E sega na watiqu.’ O sa vakawati oti vakalima, na tagane tale ga drau tiko vata qo e sega ni watimu.”—Joni 4:15-18.
E vakadinata na ka e tukuna o Jisu qai tukuna ena kurabui: “Kemuni, au sa qai kila ni oni parofita.” E kauaitaka na veika vakayalo o yalewa qai laurai qori ena nona kaya: “Era dau sokalou na tukai keimami [kai Samaria] ena ulunivanua qo, [ulunivanua o Kirisimi, e toka voleka ga] oni [ira na Jiu] kaya ni dodonu ga meda lai sokalou i Jerusalemi.”—Joni 4:19, 20.
Ia e vakaraitaka o Jisu ni sega ni bibi na vanua ni sokalou ni kaya: “Sa voleka mai na gauna oni na sega ni qarava na Tamada ena ulunivanua qo se mai Jerusalemi.” Oti e kaya tale vei yalewa o Jisu: “Sa roro mai na gauna, sa kena gauna sara ga qo, mera sokalou kina vakayalo vei Tamada o ira era sokalou dina, ena yavutaki tale ga ena dina nodra sokalou, ni o ira sara ga qo e qara o Tamada mera qaravi koya.”—Joni 4:21, 23, 24.
E sega ni bibi vei Tamada na vanua ni sokalou, Joni 4:25.e bibi ga na nodra ivakarau ni sokalou o ira era sokalou dina. E qoroqoro sara ga o yalewa qai kaya: “Au kila ni na lako mai na Mesaia, o koya e vakatokai na Karisito. Ni yaco mai o koya ena tukuna vakamatata vei keimami na ka kece.”—
E tukuna sara o Jisu e dua na itukutuku bibi: “O yau sara ga qori, o koya e vosa tiko yani qo.” (Joni 4:26) Vakasamataka mada ya! E mai taki wai ena sigalevu tutu na yalewa qo qai veivakurabuitaki na sala e vakaraitaka kina o Jisu nona lomani koya. E tukuna vakadodonu sara ga vei yalewa na ka e sega ni se tukuna vua e dua tale—ni o koya na Mesaia.
VAKABAUTA E LEVU NA KAI SAMARIA
Ni ratou lesu mai na voli kakana mai Saika na tisaipeli i Jisu, eratou raica ni veivosaki tiko kei na dua na yalewa ni Samaria ena toevu i Jekope eratou a veibiu kina. Ni ratou yaco yani na tisaipeli, e biuta tu mai o yalewa na nona saqa wai qai gole ina koro.
E lai tukutuku sara i Saika o yalewa ena veika e vakamacalataka vua o Jisu. Sega tale ni lomalomarua ni tukuna vei ira: “Ni mai raica mada e dua na tagane e tukuna vei au na ka kece au dau cakava.” Me rawa ni uqeti ira mera lako, sa qai taroga: “Sega ni o koya qo na Karisito?” (Joni 4:29) Qori e dua na taro bibi se vakavu kauai sara mai na gauna i Mosese. (Vakarua 18:18) E uqeti ira na lewe ni koro mera lai raici Jisu sara ga.
Eratou cikevi Jisu nona tisaipeli me kania na kakana eratou kauta yani. Ia e kaya o Jisu: “E tiko na qau kakana meu kania, ia dou sega ni kila.” Eratou veinanuyaka qori na tisaipeli ratou qai veitarogitaka: “E dua e kauta mai na kena?” Sa qai vakamacalataka vakavinaka vei ratou o Jisu: “Na qau kakana meu cakava na loma i koya e talai au mai, meu vakaotia tale ga nona cakacaka.”—Joni 4:32-34.
Se vo tu e va na vula me qai caka na tatamusuki, sega gona ni vakaibalebaletaka tiko o Jisu na Joni 4:35, 36.tamusuki ni sila. Ia e vakaibalebaletaka tiko na tatamusuki vakayalo, ni a tukuna tale: “Dou tacake mo dou raica na were, ni sa matua vinaka tu me tamusuki. O koya e tatamusuki sa taura tiko na kena isau, sa kumuna tale tiko ga na vuata me baleta na bula tawamudu, me rau marau vata kina o koya na daukakaburaki kei koya na dautatamusuki.”—
Sa rairai kila tu o Jisu na ka ena yaco ena nodrau veitalanoa kei na yalewa ni Samaria. Era sa vakabauti Jisu rawa e levu mai Saika ena nona ivakamacala mada ga na yalewa qori, ni tukuna tiko vei ira na lewenikoro: “E tukuna vei au na ka kece au dau cakava.” (Joni 4:39) Nira yaco ina toevu, era kerei Jisu me se kua ni lako me vakamacala tale vei ira. E vakadonuya o Jisu qai tiko tale e Samaria me rua na siga.
Nira vakarorogo tiko vei Jisu na kai Samaria, e levu tale era mai vakabauta. Era kaya vua na yalewa: “Na neimami mai vakabauta qo e sega ni vu mai na ka o tukuna, keimami sa rogoci koya sara ga, keimami kila tale ga ni o koya ga qo na ivakabula kei vuravura.” (Joni 4:42) E ivakaraitaki vinaka vei keda na yalewa ni Samaria, e bibi me veiuqeti noda ivakamacala me baleti Karisito mera via kila kina e levu tale na ka o ira na vakarorogo!
Nanuma tiko ni se vo e va na vula me qai caka na tatamusuki—rairai na tatamusuki ni varile e dau caka ena yasayasa qo ena vulaitubutubu. Sa donuya toka qo na vula o Noveba se Tiseba. Kena ibalebale ni oti na Lakosivia ni 30 G.V., eratou tiko voli mai Jutia me vula walu se sivia o Jisu kei na nona tisaipeli, ratou veivakavulici qai veipapitaisotaki. Sa mua qo na ilakolako ina vualiku ena nodratou koro mai Kalili. Cava ena sotavi e kea?


text: 4 Ena gauna ga era takosova kina na Joritani na matanitu taucoko, e kaya sara vei Josua o Jiova:2 “Mo kauta e 12 na tagane mai vei ira na tamata, e dua na tagane mai na dua na yavusa,+3 mo vakaroti ratou: ‘Mo dou kauta mai e 12 na vatu ena lomadonu ni Joritani, ena vanua e tu kina vakadua na yavadra na bete,+ dou kauta vata kei kemudou ina tai kadua, dou biuta ena vanua oni na moce kina ena bogi.’”+4 E kaciva sara o Josua e 12 na tagane e lesia vei ira na Isireli, e dua na tagane mai na dua na yavusa,5 e kaya vei ratou o Josua: “Dou lakosivita na Kato i Jiova na nomudou Kalou me yaco yani ena lomadonu ni Joritani, dou colata yadua na vatu e tabamudou me vaka na iwiliwili ni yavusa e Isireli6 me ivakatakilakila vei kemuni. De ra taroga na luvemuni* ena dua na gauna e muri, ‘Na cava oni biuta tu kina eke na vatu qo?’+7 moni tukuna vei ira: ‘Ni a mudu na drodro ni wai ena Joritani ena mata ni kato+ ni veiyalayalati i Jiova. Ena gauna e takosotaki kina ena Joritani, e mudu na drodro ni wai ena Joritani. Na vatu kece qo e ivakananumi vei ira na lewe i Isireli me tawamudu.’”+8 Era vakayacora sara qori na Isireli me vaka e vakaroti ira kina o Josua. Era kauta mai e 12 na vatu ena lomadonu ni Joritani me vaka e tukuna o Jiova vei Josua, me tautauvata kei na iwiliwili ni yavusa e Isireli. Era kauta sara ena vanua mera moce kina ena bogi ra qai biuta kina.9 E binia tale ga o Josua e 12 na vatu ena lomadonu ni Joritani ena vanua e tu kina na yavadra na bete era colata na kato ni veiyalayalati,+ e tiko ga e kea na vatu me yacova na siga qo.10 Era duri tiko ga ena lomadonu ni Joritani na bete era colata tiko na Kato me vakayacori oti na ka kece e vakaroti Josua kina o Jiova me tukuna vei ira na tamata mera cakava, me salavata kei na ka kece e vakaroti Josua kina o Mosese. Ena gauna kece qori, era lako vakatotolo na tamata i tai kadua.11 Nira sa takoso kece, era qai takoso na bete nira colata tiko na Kato i Jiova e matadra na tamata.+12 Era takoso e liu vei ira na vo ni Isireli o ira na Rupeni, o ira na Kata, kei na veimama ni yavusa na Manasa nira tuva vakamataivalu,+ me vaka e tukuna vei ira o Mosese.+13 Era vakaiyaragi e rauta ni 40,000 na sotia nira takoso ena mata i Jiova mera vala ena buca dravuisiga e Jeriko.14 Ena siga oya e vakacerecerei Josua kina o Jiova e matadra taucoko na Isireli,+ era dokai koya vakalevu ena gauna kece ni nona bula me vaka ga nira dau dokai Mosese vakalevu.+15 E kaya sara vei Josua o Jiova:16 “Mo vakaroti ira na bete era colata tiko na kato+ ni iVakadinadina mera cabe cake mai na Joritani.”17 E vakaroti ira sara na bete o Josua: “Ni cabe mai na Joritani.”18 Ena gauna ga era cabe mai kina ena lomadonu ni Joritani na bete era colata tiko na kato+ ni veiyalayalati i Jiova me butuka na vanua mamaca na qeteqeteniyavadra na bete, e qai suka na wai ena Joritani, e vuabale na batiniwai+ me vaka e liu.19 Era cabe cake mai na Joritani na tamata ena ikatini ni siga ena imatai ni vula, era keba sara e Kilikali+ ena iyala kei Jeriko ena tokalau.20 Ia na 12 na vatu era kauta mai na Joritani e binia o Josua e Kilikali.+21 E qai kaya vei ira na Isireli: “Nira tarogi kemuni na luvemuni ena dua na gauna e muri, ‘Na cava na ibalebale ni vatu qo?’+22 moni vakamacalataka vei ira na luvemuni: ‘Era takosova na Isireli na vanua mamaca+ ena Joritani23 ni vakamacara o Jiova na nomuni Kalou na wai ena Joritani e matadra ra qai takoso, me vaka ga e vakayacora o Jiova na nomuni Kalou ena Wasa Damudamu ni vakamacara vei keimami me keimami takoso.+24 E vakayacora qori mera kila kece kina na lewe ni veivanua e vuravura ni kaukaua na liga i Jiova,+ moni dokai* Jiova tiko ga na nomuni Kalou.’”


text:
Author: Demesi Kakaya
Era mai leqa e lewe 100 na leweni mataivalu ni Armenia ni oti e dua na veivala kei na mataivalu ni Azerbaijan. Ciqomi rawa nai tukutuku ni 50 talega na mataivalu ni Azerbaijan era mai leqa ena veivala oqo ka mai vakavuna na nodrau veibeitaki na matanitu e rua ena veika mai yaco ka yaco […]
E ratou mai kunea na ovisa na yagodrau na wekada ena motoka ka mai kama e Viseisei Bypass Road mai Lautoka ena mataka ni kua. Se bera tiko ni vakadeitaki se vakatakilai o rau na rua oqo. Yaco na veika oqo ena ono na kaloko ena mataka ni kua. Eya gole tiko mai Nadi ki […]
Era mai leqa e 10 ka 15 era mavoa ena veisua mai Saskatchewan Canada. Era mai laurai ena rua na vanua o ira era lausua qo wili kina na James Smith Cree Nation kei na Weldon. Vakasaqarai tiko ena gauna qo e rua na na turaga mai na taba cakacaka ni ovisa qo o Damien […]
Toso cake ki nai matai ni tutu ena poidi ena sotasota ni Rugby Championship na timi ni All Blacks ni oti na nona vakadruka vakaca na timi ni Argentina. Esa liu tiko ena 10 na poidi na timi ni All Blacks ka rau tiko ena 9 na poidi o Australia, South Africa kei Argentina. Erau […]
Tauri vakavesu e 28 na lewenivanua bau kina e so na vakailesilesi kei ka bau kina e 15 na ovisa mai China ena nodra ya moku e vica na marama ena vualiku kei Tangshan . Vakasokumuni nai tukutuku kei na i taba ena cctv kei na veika vakadomobula e mai yaco ena nodra oka talega […]
E ratou tiko ena gauna oqo na tabacakacaka ni boko kei iratou na liga ni veiqaravi mai na tabacakacaka ni ovisa ena dua na kisi ni kena lutuma e dua na motoka na taba ni kau ka draiva taka tiko e dua na marama kei na tolu tale na nonai tokani. Yaco tiko na veika […]
Vakadeitaki na vei timi ka ra sa mai lasika cake ena Cup quater final ni 1st Fiji Bitter Tabadamu 7s ena Ratu Cakobau Park mai Nausori ni kua. I matai ni Quater Finala rau na sota tiko kina na mata timi ni Police Blue kei na mata timi ni Wardens ni vo e 24 na […]
E mai kidavaki o Taware Kerr Barlow na half back i liu ni mata timi ni All Blacks mai vua na Dauniveivakatavulici ni mata timi ni Ositerelia o Dave Rennie ena nona sa na daramaka na siqeleti dromodromo ni Wallabies. Na cauravou yabaki 32 ka qito tu mai Varanise ka vakaraitaka nona i tukutuku ni […]
Tomani tiko ena gauna qo na veivaqaqai ena kena mai kune e dua na gone dramidrami ena vanua ni vakacegu ena Valenibula e Valelevu ena yakavi ena noa. Eya kunea na gonetagane lailai oqo e dua na marama yabaki 30. Ciqomi nia qai rivotetaki na veika oqo ena Valelevu Police Station. E ratou sa maroroi […]
Era mai leqa e rauta ni 32 na lewenivanua ena Siga Vakaraubuka ena ualuvu ,tau bi ni uca kei na sisi ni qele mai na vualiku kei Idia. Ciqomi rawa nai tukutuku ena dredre era vakila na veikoro mai kea ena kuitaki ni nodra vale kei na veika era vakanuinui tu kina me baleta na […]


text:
WASE 9
“Dro Tani Mai na Veiyacovi Tawadodonu!”
“Moni vakamatea gona na gagadre ni veitikiniyagomuni vakavuravura, na veiyacovi tawadodonu, na ivalavala dukadukali, na garogaro vakasisila, na gagadre ca, kei na kocokoco ni okati me qaravi matakau.”—KOLOSA 3:5.
1, 2. Sala cava e saga kina o Pelami me vakacacani ira na tamata i Jiova?
E GOLE na gonedau ina vanua ena katoa kina nona siwa. E digia vinaka nona baca qai kolotaka i wai na nona siwa. Ena wawa toka ena yalovosovoso, ni sa kati nona siwa, e yavia sara i lomaniwaqa.
2 E va tale ga qori noda dau rawai rawarawa. Me kena ivakaraitaki, nira sa volekata yani na Isireli na Vanua Yalataki, era lai keba sara ena Buca kei Moapi. E yalataka o tui Moapi me solia vei Pelami e dua na ilavo levu mera cudruvi kina na Isireli. Mani vaqara o Pelami na sala mera vakavuna ga kina na Isireli na nodra cudruvi. E qaseqase ni digia na nona baca. E talai ira na yalewa ni Moapi mera lai bacani ira na tagane ni Isireli ena nodra keba.—Tiko Voli Mai na Lekutu 22:1-7; 31:15, 16; Vakatakila 2:14.
3. Era rawai vakacava na Isireli ena baca i Pelami?
3 Vakacava a mana na baca i Pelami? Io, era “veiyacovi tawadodonu kei ira na goneyalewa ni Moapi” Tiko Voli Mai na Lekutu 25:1-9.e udolu vakacaca na tagane ni Isireli. Era sokaloutaki ira tale ga na kalou lasu, okati kina na kalou vakasisila ni veiyacovi o Peali ni Piori. Era mani mate e 24,000 na Isireli nira vakarau butuka sara tu ga na Vanua Yalataki.—
4. Na cava era veiyacovi tawadodonu kina e udolu vakacaca na Isireli?
4 Na cava era rawai kina e levu na Isireli ena baca i Pelami? Era nanumi ira ga ena yalokocokoco, era sa guilecava na ka kece e cakava vei ira o Jiova. E levu na ka e dodonu mera yalodina kina vua na Kalou na Isireli. E sereki ira nira bobula tu mai Ijipita, vakani ira ena vanua talasiga, qai taqomaki ira voli ena nodra ilakolako ina iyalayala ni Vanua Yalataki. (Iperiu 3:12) Era se rawai ga ena veiyacovi tawadodonu. E vola na yapositolo o Paula: “Meda kua tale ga ni veiyacovi tawadodonu me vaka na nodra veiyacovi tawadodonu eso vei ira, ra [qai] bale kina.”—1 Korinica 10:8.
5, 6. Na cava eda vulica ena ka e yaco ena Buca kei Moapi?
5 Sa voleka sara na vuravura vou. Eda rawa ni kaya nida vakataki ira na Isireli nira sa volekata yani na Vanua Yalataki. (1 Korinica 10:11) Nikua sa qai vakasamataki ga vakalevu na veiyacovi ni vakatauvatani kei ira na kai Moapi. Eda rawa tale ga ni rawai kina na tamata i Jiova. Ena gauna qo, na baca naba dua e vakayagataka tiko na Tevoro oya na veiyacovi tawadodonu.—Tiko Voli Mai na Lekutu 25:6, 14; 2 Korinica 2:11; Juta 4.
6 Tarogi iko mada, ‘Au na vinakata me lekaleka ga noqu marau, se me tawamudu noqu marau ena vuravura vou?’ Vakacava e yaga tiko noqu talairawarawa 1 Korinica 6:18.ina ivakaro i Jiova ni kaya: “Dro tani mai na veiyacovi tawadodonu”?—
CAVA NA VEIYACOVI TAWADODONU?
7, 8. Na cava na veiyacovi tawadodonu? Na cava me qarauni kina?
7 Levu nikua e vakasisila nodra itovo ra qai beca na lawa ni Kalou me baleta na veiyacovi. Na veiyacovi tawadodonu e vakamacalataki ena iVolatabu, oya nodrau veiyacovi e rua erau sega ni vakamau vakalawa. Qo e okati kina nodra veiyacovi na mataqali vata, vaka kina na veiyacovi kei na manumanu. E vakayagataki tale ga kina na gusu, na sala ni valelailai kei na veiyagoi ni yago tabu.—Raica na iKuri ni iVakamacala 23.
8 E vakamatatataka na iVolatabu ni na biu tani ena ivavakoso o koya e veiyacovi tawadodonu tiko ga. (1 Korinica 6:9; Vakatakila 22:15) Kena ikuri, na tamata dukadukali ena beci koya ga, ena sega tale ga ni nuitaki. E dau veivakaleqai na itovo vakasisila. Ena vakaleqa na lewaeloma, vakavuna na buketeisala, leqa ni vakawati, tauvimate, se mate. (Wilika Kalatia 6:7, 8.) Ke dua e vakasamataka na itinitini ni itovo vakasisila, ena rairai sega ni cakava na itovo qori. Ia levu na gauna era cakava na itovo vakasisila ena nodra vakasamataka ga mera vakaceguya nodra gagadre. E kena itekitekivu na saravi ni iyaloyalo vakasisila.
IYALOYALO VAKASISILA—IMATAI NI KALAWA
9. Na cava e rerevaki kina na iyaloyalo vakasisila?
9 E caka na iyaloyalo vakasisila me veivagarogaroi. Roma 1:24-27; Efeso 4:19; raica na iKuri ni iVakamacala 24.Sa laurai tu nikua ena veivanua me vaka na mekesini, ivola, ivakatagi, na tivi kei na Internet. Levu era nanuma ni sega ni ca na saravi ni iyaloyalo vakasisila, ia e rerevaki dina. E rawa ni lai bobula kina e dua ena veiyacovi kei na garogaro vakasisila. Ni dua e dau sarava na iyaloyalo vakasisila, ena lai tini sara ena vakatavevele, leqa nona bula vakawati, qai tini ena veisere.—
10. Ena yaga vakacava na ivakavuvuli ena Jemesa 1:14, 15 meda vorata na itovo vakasisila?
10 E bibi meda kila na sala eda na rawai kina ena veiyacovi tawadodonu. Dikeva mada na ivakasala ena Jemesa 1:14, 15: “E vakatovolei e dua ni bacani koya qai siwati koya na nona gagadre ca. Ni sa matua na gagadre ca, sa qai vakasucuma na ivalavala ca, ni sa vakayacori na ivalavala ca, e tini sara ena mate.” Koya gona ni o vakasamataka na veika ca, cavuraka laivi sara. Rai tani ke o raica vakasauri na iyaloyalo veivagarogaroi! Bokoca na kompiuta, se veisautaka na porokaramu ni tivi. Kua ni vakalaiva na gagadre ca me kadre e lomamu, ke sega ena lewai iko.—Wilika Maciu 5:29, 30.
11. Ena vukei keda vakacava o Jiova nida dau vakasamataka na veika ca?
11 E kilai keda vinaka o Jiova. E kila vinaka nida sega ni uasivi. E kila tale ga nida rawa ni vorata na gagadre ca. E tukuna vei keda: “Moni vakamatea gona na gagadre ni veitikiniyagomuni vakavuravura, na veiyacovi tawadodonu, na ivalavala dukadukali, na garogaro vakasisila, na gagadre Kolosa 3:5) E dredre toka na kena muri qori, ia e Kalou dau vosovoso o Jiova, ena vukei keda tale ga. (Same 68:19) E dua na tacida cauravou e bobula ena saravi ni iyaloyalo vakasisila kei na vakatavevele. Era okata qori nona icaba e koronivuli me tiki ni bula vakaitabagone, ia e qai kaya: “E leqa noqu lewaeloma, au rawai tale ga ena itovo vakasisila.” Ena veivuke i Jiova, e liaca ni dodonu me lewa vinaka na nona gagadre, mani muduka na itovo e dau bobula tu kina. Ke o dau vakasamataka na itovo vakasisila, kerea vei Jiova na “kaukaua e uasivia na kaukaua ni tamata” me savasava tiko ga kina nomu vakasama.—2 Korinica 4:7; 1 Korinica 9:27.ca, kei na kocokoco ni okati me qaravi matakau.” (
12. Cava meda ‘taqomaka kina na lomada’?
12 E vola o Solomoni: “Ena ka kece mo qarauna, Vosa Vakaibalebale 4:23) E tukuni keda na ivakarau ni ‘lomada,’ qori na ka e dikeva o Jiova, sega ni ka e sau. E rawa ni veirawai na ka eda dau raica. E tukuna na turaga yalodina o Jope: “Au sa veiyalayalati oti kei na mataqu. E rawa gona vakacava meu kauaitaka vakatani e dua na goneyalewa?” (Jope 31:1) Me vakataki Jope, e vinakati meda lewa vinaka na ka eda raica kei na ka eda vakasamataka. Me vakataki koya tale ga na daunisame eda na masuta: “Ni vagolea tani na mataqu meu kua ni raica na ka tawayaga.”—Same 119:37.mo taqomaka na lomamu, ni taka mai kina na ivurevure ni bula.” (
DIGIDIGI CALA O TAINA
13. Na ilala vakacava e digia o Taina?
13 Era rawa ni vakamuai keda na noda ilala ena ka vinaka se ka ca. Ke o digia mera nomu ilala o ira na muria na ivakatagedegede ni Kalou, qori tale ga na ka era na uqeti iko kina. (Vosa Vakaibalebale 13:20; wilika 1 Korinica 15:33.) Eda na dikeva ena ivakaraitaki i Taina na bibi ni noda digia na noda ilala. E dua vei ratou na luvei Jekope yalewa, e susugi gona ena vuvale e qaravi Jiova. E yalewa vakaitovo, ia e qai vakailala kei ira na goneyalewa ni Kenani era sega ni qaravi Jiova. E duatani na ivakarau ni nodra rai na kai Kenani me baleta na veiyacovi, nira ivalavala vakasisila, ia e duidui o ira na tamata ni Kalou. (Vunau ni Soro 18:6-25) Ni maliwai ira tiko nona ilala o Taina, e sotava sara na cauravou ni Kenani o Sikemi, e raica na kena totoka o Taina. E dau kilai o Sikemi me cauravou “rokovi duadua” ena nona vuvale. E sega ga ni lomani Jiova.—Vakatekivu 34:18, 19.
14. Na cava e yaco vei Taina?
14 E cakava o Sikemi na ivakarau e nanuma ni donu vua. Ni vinakati Taina “e kauti koya” qai “kucuva.” (Wilika Vakatekivu 34:1-4.) Na leqa e yaco qo e vakararawataki Taina kei ratou kece na nona vuvale.—Vakatekivu 34:7, 25-31; Kalatia 6:7, 8.
15, 16. Eda na vuku vakacava?
15 E sega ni vinakati meda muria na cala vata ga e cakava o Taina meda qai liaca kina na vinaka ni ivakatagedegede savasava i Jiova. “O koya e vakailala kei ira na vuku ena vuku, ia o koya e veitokani kei ira na lialia ena tini ca.” (Vosa Vakaibalebale 13:20) Me noda isausau mada ga meda kila vinaka “na ivalavala vinaka kece,” nida na sega ni vakila kina na ka mosimosi kei na rarawa.—Vosa Vakaibalebale 2:6-9; Same 1:1-3.
16 Eda na vuku nida masu vua na Kalou ni bera nida vakatulewa, da vulica nona Vosa, qai muria na ivakasala vinaka e vakarautaka na dauveiqaravi yalodina e vuku. (Maciu 24:45; Jemesa 1:5) Eda kila nida sega ni uasivi kece qai tiko noda malumalumu. (Jeremaia 17:9) Na cava ga o na cakava ke dua e vakasalataki iko mo qaqarauni ena itovo vakasisila? O na cudru, se o na ciqoma ena yalomalumalumu?—2 Tui 22:18, 19.
17. Tukuna na ivakaraitaki ena yaga ni nodra veivakasalataki na tacida vaKarisito.
17 Vakasamataka mada e dua na ituvaki qo. E dua na cauravou e dau kauaitaka vakalevu e dua na tacida Vosa Vakaibalebale 22:3; 28:26; Maciu 6:13; 26:41.yalewa erau cakacakavata qai vinakata me rau veibuku. E sega ni qaravi Jiova, ia e cauravou yalovinaka qai dau veikauaitaki. E raici rau e dua tale na tacida yalewa, qai saga me vakasalataki tacida. Na cava mada ena cakava na tacida yalewa ya ni vakasalataki? Ena saga me vakadonui koya ga, se na raica ni ka vakayalomatua me muria na ivakasala? Ena rairai lomani Jiova na tacida ya qai vinakata me cakava na ka dodonu. Ke vakadonuya me rau veibuku tiko ga, vakacava e sa ‘drovaka tiko na veiyacovi tawadodonu’ se sa ‘nuitaka tiko ga na lomana’?—
VULI ENA IVAKARAITAKI I JOSEFA
18, 19. Vakamacalataka se drovaka vakacava o Josefa na ivalavala dukadukali.
18 Ni se itabagone o Josefa, a bobula tu e Ijipita. E Vakatekivu 39:7-12.cikevi koya e veisiga na wati nona turaga me rau veiyacovi, ia e kila tu o Josefa ni cala ke vakadonuya. E lomani Jiova qai via vakamarautaki koya. Na gauna kece e sagai Josefa kina na yalewa qo, e sega ni vakadonuya o koya. Me vaka ni bobula, ena sega ni tu ga me biuti nona turaga. Ia na siga e vakasaurarataki koya kina na wati Potifa me rau veiyacovi, a “gutuwa i tuba” o Josefa.—Wilika
19 Ena duatani toka na ituvaki qo ke a vakasamataka tiko ga o Josefa na ivalavala vakasisila se me tatadrataka tiko na marama qo. Ia e bibi cake vei Josefa na nodrau veiwekani kei Jiova. E tukuna vei yalewa: “Na noqu turaga . . . e sega . . . ni bureitaka vei au e dua na ka, vakavo ga o iko ni o watina. Meu qai cakava tu vakacava na ka torosobu qo qai valavala ca kina vua na Kalou?”—Vakatekivu 39:8, 9.
20. Eda kila vakacava ni marautaki Josefa o Jiova?
20 E yawa mai vale kei ratou nona vuvale o Josefa, ia e yalodina tu ga vua na Kalou qai vakalougatataki kina. (Vakatekivu 41:39-49) E marautaka o Jiova na nona yalodina. (Vosa Vakaibalebale 27:11) Ia e ka ni sasaga toka meda cata na ivalavala vakasisila. Nanuma gona na vosa qo: “O kemuni na lomani Jiova, ni cata na ka ca. E taqomaka o koya na nodra bula na yalodina vua, e vakabulai ira mai na ligana na daucaka ca.”—Same 97:10.
21. E vakatotomuri Josefa vakacava e dua na tacida tagane?
21 Era doudou na tamata i Jiova mera vakaraitaka nira “cata na ka ca” ra qai “taleitaka na ka vinaka.” (Emosi 5:15) E rawa nida yalodina vei Jiova, se da mani yabaki vica sara. A vakatovolei nona vakabauta e dua na tacida tagane e koronivuli. E tukuna vua e dua na goneyalewa ni na veiyacovi kei koya ke vukei koya ena veitarogi ni veika vakafika. Na cava e cakava na tacida qo? E muria na ka e cakava o Josefa. E kaya: “Au sega tale ni lomalomarua meu vakasega vua. Na noqu yalodina, au dokai kina, au sega tale ga ni beci au.” Na itovo vakasisila e “lekaleka wale na kena kamica,” ena dau kauta ga mai na rarawa kei na mosi ni yalo. (Iperiu 11:25) Eda na marau tawamudu nida talairawarawa vei Jiova.—Vosa Vakaibalebale 10:22.
ME VUKEI IKO O JIOVA
22, 23. Ena vukei keda vakacava o Jiova ke da cala bibi?
22 Ena saga o Setani me veibacani ena itovo vakasisila, qori ena ka ni sasaga toka meda vorata nikua. So na gauna e dau cala na noda vakanananu. (Roma 7:21-25) E kila qori o Jiova qai nanuma vinaka “nida kuvuniqele.” (Same 103:14) Vakacava ke dua na lotu vaKarisito e cala bibi ena itovo vakasisila? E dodonu me yalolailai kina? Sega. Ke dua e veivutuni dina, ena vukei koya o Jiova. Na Kalou e ‘tu vakarau me veivosoti.’—Same 86:5; Jemesa 5:16; wilika Vosa Vakaibalebale 28:13.
23 E vakarautaka tale ga o Jiova “na isolisoli tamata”—o ira na qase yalololoma dau veikauaitaki. (Efeso 4:8, 12; Jemesa 5:14, 15) Era vakarautaki mera vukei keda meda vakavinakataka tale noda veiwekani kei na Kalou.—Vosa Vakaibalebale 15:32.
MO “YALOMATUA”
24, 25. Ena yaga vakacava na “yalomatua” meda vorata kina na itovo vakasisila?
24 Me vinaka noda vakatulewa, meda kila mada se yaga vakacava na lawa i Jiova. Eda sega ni vinakata meda vaka na cauravou e vakamacalataki tiko ena Vosa Vakaibalebale 7:6-23. E sega ni “yalomatua,” e mani rawai ena veiyacovi tawadodonu. E vinaka cake na yalomatua mai na kilaka. Nida yalomatua eda na saga meda kila na rai ni Kalou da qai muria sara. Nanuma na ivakasala qo: “O koya e rawata na vuku e lomani koya. O koya e mareqeta na yalomatua ena kune ka vinaka.”—Vosa Vakaibalebale 19:8.
25 Vakacava o vakadeitaka ni dodonu na ivakatagedegede ni Kalou? O vakabauta ni o na marau ke o muria? (Same 19:7-10; Aisea 48:17, 18) Ke o sega ni vakadeitaka, vakasamataka ga na veika vinaka kece sa cakava vei iko o Jiova. “Tovolea mada qai raica ni vinaka o Jiova.” (Same 34:8) Na levu ga ni nomu cakava qori, na levu tale ga ni nomu lomana na Kalou. Mo taleitaka na ka e taleitaka, qai cata na ka e cata. Dau vakasamataka na veika vinaka—na ka e dina, na ka e dodonu, e savasava, na ka e uqeta na veilomani, kei na ka e kilikili. (Filipai 4:8, 9) Eda rawa ni vakatotomuri Josefa, ni yaga vua na vuku i Jiova.—Aisea 64:8.
26. Na cava ena veivosakitaki ena wase e tarava?
26 Ke o dawai se vakawati, e vinakata o Jiova mo marautaka nomu bula. Ena veivosakitaki ena rua na wase e tarava na sala me vinaka kina noda bula vakawati.


text:
Wase 86
Na ivakatakila sa soli yani mai vei Josefa Simici na Parofita mai Katiladi, Oaio, ena 6 ni Tiseba, 1832. A vakaraitaki vua na Parofita na veika oqo ena gauna e vakadodonutaki tiko kina na ivakadewa ni i Vola Tabu.
1–7, Sa tukuna na Turaga na ibalebale ni vosa vakatautauvata ni sila vinaka kei na sila ca; 8–11, Sa vakamacalataka na veivakalougatataki ni matabete ki vei ira era na taura ni ra sa kena kawa dina, me vaka na veika vakayago.
1 Sa kaya vakaidina vakaoqo vei kemudou na noqu italai, na Turaga, me baleta na avosa vakatautauvata ni sila vinaka kei na sila ca:
2 Raica, au sa kaya vakaidina, na iteitei sai koya na vuravura, ia ko ira na daukabukaburaki sai ira na iapositolo;
3 Ia ni ra sa moce lutu ena bogi sa lako mai ko koya sa dauvakacacana vakalevu na lotu, io ko koya sa vuki tani, kei koya na dautagane, io ko aPapiloni ka sa rawai ira na veimatanitu kecega me ra gunu mai na nona bilo, a sa tiko e lomadra ko Setani na vu ni ca, ka lewai ira—raica sa lako mai ka kaburaka na sila ca; a sa tubu cake na sila ca ka vakaruguta na sila vinaka, a sa dro kina na blotu ki na lekutu.
4 Ia raica, ena aveisiga e muri, ena gauna sara mada ga oqo ni sa tekivu me vunautaka tale na vosa na Turaga, a sa buroro ka kadre cake mai ia e se gone ga—
5 Raica, au sa kaya vakaidina vei kemudou, era sa masuta tiko na Turaga ko ira na aagilosi ena siga kei na bogi, era sa wawa tu me ra talai yani me ra btamusuka sobu na iteitei;
6 A sa kaya vei ira na Turaga, dou kakua mada ni cavuraka tani na sila ca ni se qai buroro tiko mai na drauna (ni sa malumalumu vakaidina tiko na nomudou vakabauta), de dou vakacacana talega na sila vinaka.
7 O koya, mo dou qai laiva mada me rau tubu vata ga na sila vinaka kei na sila ca me yacova ni sa dreu matua; ia mo dou qai kumuna vata na sila vinaka mai na sila ca; ia ni dou sa kumuna vata na sila vinaka, dou raica ka rogoca, me qai vesuvesu vata na sila ca, sa na qai vakarau kina me vakamai na logana.
8 O koya, sa kaya vakaoqo na Turaga vei kemudou sa taura tu na itutu avakamatabete ena kena veisolisolitaki mai vei ira na nomudou qase—
9 Raica sai kemudou na nodra akawa dodonu me vaka na veika vakayago, ia na nomudou bula sa bvuni vata kei Karisito mai veivuravura vua na Kalou—
10 A ka oqo dou sa bula tiko kina ka tomani tiko na matabete, ia sa kilikili sara me tudei tiko ga vei ira na nomudou kawa me yacova ni sa avakalesui mai na ka kecega a cavuti mai na gusudra na parofita yalosavasava mai na ivakatekivu kei vuravura.
11 Raica dou sa kalougata kevaka dou sa tudei tiko ena noqu loloma, mo dou vu ni ararama vei ira na Matanitu Tani, ia mo dou vakabulai ira na noqu tamata na bIsireli ena matabete oqo. A sa kaya vakaoqori na Turaga. Emeni.


text:
Parofisaitaki na ca vei ira na parofita yalewa lasulasu (17-23)
13 E vosa tale vei au o Jiova:2 “O iko na luve ni tamata mo parofisaitaka na ka ca vei ira na parofita ni Isireli,+ mo kaya vei ira era bulia ga na nodra parofisai,*+ ‘Moni rogoca na vosa i Jiova.3 Qo na ka e kaya na Turaga Cecere Duadua o Jiova: “Era na rarawa na parofita lialia era muria ga na lomadra nira sega ni raica e dua na ka!+4 Kemuni na Isireli, o ira na nomuni parofita era vaka na fokisi ena irusarusa.5 Oni na sega ni lako ina tiki ni baivatu kasura moni tara tale me baleti ira na vuvale ni Isireli,+ mera tudei kina na Isireli ena ivalu ni siga i Jiova.”+6 “E lasu na no dra raivotu, e lasu tale ga na nodra parofisai, era kaya tiko, ‘Qo na ka e tukuna o Jiova,’ ni sega ni talai ira o Jiova, ra qai waraka me yaco na ka era kaya.+7 E lasu na nomuni raivotu, e lasu tale ga na nomuni parofisai ni oni kaya, ‘Qo na ka e tukuna o Jiova,’ niu sega ni tukuna e dua na ka.”’8 “‘O koya gona, qo na ka e tukuna na Turaga Cecere Duadua o Jiova: “‘Ni oni lasu, e lasu tale ga na nomuni raivotu, au na saqati kemuni,’ e kaya na Turaga Cecere Duadua o Jiova.”+9 Na ligaqu ena saqati ira na parofita e lasu na nodra raivotu, e lasu tale ga na nodra parofisai.+ Era na sega ni tiko vata kei ira na tamata au nuitaka, era na sega ni volai ena nodra ivolaniyaca na vuvale ni Isireli, era na sega tale ga ni lesu ina vanua o Isireli, oni na qai kila ni o yau na Turaga Cecere Duadua o Jiova.+10 E yaco kece qori nira vakasesei ira na noqu tamata, era kaya, “Na vakacegu!” ni sega na vakacegu.+ Ni tara oti na lalaga ilati malumalumu, era boroya ena iboro vulavula.’*+11 “Mo kaya vei ira na boroya tiko ena iboro vulavula ni na bale. Ena bisa na uca, ena lutu na mataniuca qereqere, ena basuka na lalaga na cagi kaukaua.+12 Ni bale na lalaga oni na tarogi, ‘I vei na nomuni iboro vulavula?’+13 “Ia qo na ka e tukuna na Turaga Cecere Duadua o Jiova: ‘Au na vakatubura na cagi kaukaua me liwa yani ena noqu cudru levu, au na vakatauca na uca bi ena noqu cudru, kei na mataniuca qereqere ena noqu cudru waqawaqa.14 Au na basuka na lalaga oni boroya ena iboro vulavula me lutu ina qele, ena laurai na kena yavu. Ni bale na koro, oni na mate e loma, oni na qai kila ni o yau o Jiova.’15 “‘Ena gauna au cudruva kina na lalaga kei ira na boroya ena iboro vulavula, au na tukuna vei kemuni: “Sa yali vakadua na lalaga, era sa yali tale ga na boroya tiko.+16 Era sa yali na parofita ni Isireli, o ira era parofisai vei Jerusalemi, era raivotutaka tale ga vua na vakacegu ni sega na vakacegu,”’+ e kaya na Turaga Cecere Duadua o Jiova.17 “Ia o iko na luve ni tamata, mo matacataki ira na goneyalewa ni kainomu era bulia ga na nodra parofisai, mo parofisaitaka vei ira na ka ca.18 Mo kaya vei ira, ‘Qo na ka e tukuna na Turaga Cecere Duadua o Jiova: “Era rarawa na yalewa era cula vata na ivesuniliga* kece, era cakava tale ga na iubiniulu ena kena ivakarau kece mera vakasasataka kina na nodra bula na lewenivanua! Vakacava, oni vakasasataka ga na nodra bula na noqu tamata oni qai via vakabulai kemuni ga?19 Oni na vosavakacacataki au vei ira na noqu tamata me nomuni kina na iluku varile kei na tikitiki ni madrai,+ moni vakamatei ira na sega ni dodonu mera mate, moni vakabulai ira na sega ni dodonu mera bula ni oni lasutaki ira na noqu tamata era dau rogoca na nomuni lasulasu?”’+20 “Ia qo na ka e tukuna na Turaga Cecere Duadua o Jiova: ‘Au na cata na nomuni ivesuniliga na yalewa oni vakasasataki ira kina na lewenivanua me vaka na manumanuvuka, au na drutia mai ligamuni, au na sereki ira tale ga oni vakasasataka tiko me vaka na manumanuvuka.21 Au na dresuka na iubiniulumuni meu vakabulai ira na noqu tamata mai ligamuni, oni na sega tale ni toboki ira ena vakasasa, oni na qai kila ni o yau o Jiova.+22 Oni vakararawataka na yalododonu ena nomuni lasulasu,+ niu sega ni vakararawataki koya, oni vakaukauataka tale ga na ligana na tamata ca+ me kua ni biuta na nona itovo ca me bula kina.+23 Oni na sega tale ni raivotu lasu na yalewa, se daurairai,+ au na vakabulai ira na noqu tamata mai ligamuni, oni na qai kila ni o yau o Jiova.’”


text:
Donu na iTukutuku Makawa
Vanua Vakaivolatabu
Vakadeitaki ena iTukutuku Makawa na Vanua era Tiko Kina e Dua na Yavusa e Isireli
E vakadeitaki ena Tikitikinikuro Qele Volai ni Samaria na itukutuku makawa ena iVolatabu.
Nona bale o Ninive
Na gauna sara ga e kaukaua tu kina o Aisiria, e parofisaitaka na parofita i Jiova na ka e sega ni namaki.
O Se Nanuma Tiko?—Julai 2015
E tukuna na iVolatabu ni veikau eso na yasana ena Vanua Yalataki. Vakacava e dina qori, ni dua mada ga na wase levu ni vanua ena gauna qo e sega kina na vunikau?
Yaca ena iVolatabu
O Bau Kila?—Maji 2020
Me ikuri ni ka e tukuna na iVolatabu, na ivakadinadina cava tale e dusia nira tu vakabobula na Isireli e Ijipita?
Laurai na Yaca Vakaivolatabu ena Saqa Makawa
Ena 2012, e vakavu veitalanoa vei ira na dauvakadidike na kena laurai na tikitiki ni saqa qele sa 3,000 na yabaki na kena dede. Na cava era kauai kina vakalevu?
Kilai ni Bula Dina o Tui Tevita ena ka e Kune ena Vakekeli
Era kaya eso ni itukuni ga, se italanoa buli na italanoa me baleti Tevita. Vakacava a bula dina o Tui Tevita?
O Bau Kila?—Feperueri 2020
Era vakadeitaka vakacava na daukelikeli na itutu nei Pelisasari e Papiloni?
iTukutuku Makawa—Sairusi na Ka Levu
O cei o Sairusi? Na parofisai vakasakiti cava a rairai vakayacori ni vo e 150 na yabaki me qai sucu?
Dua Tale na iVakadinadina e Kune ena Vakekeli
O na rairai sega ni kila se o cei o Tatinai, ia e vakasakiti na ka e kune me baleti koya ena vakekeli.
A Bula Dina o Joni na Dauveipapitaisotaki?
E vakadeitaka na daunitukutuku makawa o Josephus ni bula dina o Joni na Dauveipapitaisotaki, e dodonu tale ga meda vakadeitaka qori.
A Bula Dina o Jisu?
Na cava era kaya eso na tamata rogo ena gauna makawa kei na gauna qo?
E Donu na iVolatukutuku ni Bula i Jisu ena iVolatabu?
Dikeva eso na ivakadinadina ni Kosipeli kei na ivolavivigi makawa duadua.
O Bau Kila?
—Noveba 2015
Na cava e toro kina o Josefa ni bera ni rairai vei Fero? Ni tukuni ena iVolatabu ni “kai Kirisi” na tama i Timoci, e kena ibalebale ni sucu mai Kirisi?
O Bau Kila?
—Me 2015
:E tokona na itukutuku ena iVolatabu na ka e kune ena vakekeli? Gauna cava era yali kina na laione ena vanua vakaivolatabu?
iTalanoa Vakaivolatabu
E iTukuni ga na iTalanoa me Baleti Noa kei na Waluvu?
E tukuni ena iVolatabu ni a vakavuna na Kalou ena dua na gauna na Waluvu mera vakarusai kina na tamata ca. Na ivakadinadina cava e tiko ena iVolatabu e tokona ni vakavuna na Kalou na kena volai?
O Bau Kila?—June 2022
Era na vakadonuya na kai Roma me bulu vakavinaka e dua era vakota ena kau, me vakataki Jisu?
Tokona na iTukutuku Vakaivolatabu na Droini Ceuti e Ijipita Makawa
Vulica mada na kena tokona na itukutuku dina vakaivolatabu na droini makawa e Ijipita.
E Donu na iVakamacala ena iVolatabu ni Nodra Kau Vakavesu na Jiu i Papiloni?
E tiko eso tale na ivakadinadina ena nona kaya na Kalou nira na kau vakavesu na Jiu i Papiloni?
Taro na Dauwiliwili
—Noveba 2015
Eda kila vakacava ni lekaleka ga na kena ravuti na koro makawa o Jeriko?
Bula ena Gauna Vakaivolatabu
O Bau Kila?—June 2022
E kilai vakacava ni sa tekivu e dua na yabaki se vula vou ena gauna vakaivolatabu?
Na iVakadei Cava e Dau Vakayagataki ena Gauna Makawa?
Cava e bibi kina na ivakadei ena gauna makawa? Era vakayagataka vakacava tui kei na veiliutaki?
O Bau Kila?—Okotova 2017
Na ivakarau cava era dau muria na Jiu e vakavuna me cata kina o Jisu na bubului?
O Bau Kila?—Na Vale ni Vakatawa Nb. 5 2017
Vakacava a veibeci o Jisu ni vakatauvatani ira na sega ni Jiu mera “luvenikoli”?
O Bau Kila?—June 2017
Cava e tukuna kina o Jisu ni o ira na dauveivoli era volitaka na manumanu ena valenisoro era “daubutako”?
O Bau Kila?—Okotova 2016
E vakacava sara mada na levu ni galala e solia o Roma vei ira na vakailesilesi Jiu ena imatai ni senitiuri? E dina ni rawa ni dua e kaburaka na itei ni co ca ena nona loganiwiti e dua tale ena gauna makawa?
O Bau Kila?
—Tiseba 2015
Era lako i Jerusalemi na Jiu “mai na veimatanitu kece e ruku i lomalagi” ena Penitiko 33 G.V.? Era vakaicili e vei na Jiu ena nodra soqo e Jerusalemi?
O Bau Kila?—Janueri 2014
Na cava na inaki ni cau ni valenisoro ena gauna i Jisu? Na cava e duatani kina na ivola i Luke?


text:
iSau ni ivalavala ca na mate, ia na iloloma ni Kalou na bula (23)
6 Na cava meda qai kaya? Meda sa valavala ca tiko ga me laurai vakalevu kina na loloma soli wale ni Kalou?2 Me kua sara ni yaco qori! Nida a mate ena ivalavala ca,+ ena rawa vakacava meda bula tiko ga ena ivalavala ca?+3 Se oni sa lecava ni o keda kece eda papitaiso vei Karisito Jisu+ eda papitaisotaki ina nona mate?+4 Eda bulu vata gona kei koya nida papitaisotaki ina nona mate,+ me rawa kina nida qai bula ena dua na ivakarau ni bula vou me vaka ga na nona vakaturi mai na mate na Karisito ena lagilagi nei Tamana.+5 Ke da duavata kei koya ena noda mate me vakataki koya,+ eda na duavata tale ga kei koya ena noda vakaturi me vakataki koya.+6 Nida kila ni noda bula makawa a lauvako vata kei koya ena kau+ me vakamatei kina na yagoda ivalavala ca,+ meda kua tale ni bobula tiko ina ivalavala ca.+7 O koya sa mate sa bokoci* na nona ivalavala ca.8 O koya gona, ke da mate vata kei Karisito, eda vakabauta nida na bula vata tale ga kei koya.9 Eda kila ni sa vakaturi mai na mate na Karisito,+ ena sega tale ni mate.+ Sa sega ni qai lewai koya o mate.10 Ni mate a mate kina, a mate ga vakadua me bokoca na ivalavala ca,+ ia na nona bula, e bula vua na Kalou.11 E vaka tale ga kina o kemuni, ni okati kemuni moni mate ena vuku ni ivalavala ca, ia moni bula moni qarava na Kalou ena vuku i Karisito Jisu.+12 O koya gona, ni kua ni vakalaiva na ivalavala ca me veiliutaki vaka na tui e yagomuni vakatamata,+ moni muria tiko kina na kena gagadre.13 Ni kua tale ga ni solia na yagomuni* ina ivalavala ca me iyaragi ni tawayalododonu, ni soli kemuni ga vua na Kalou ni oni bula mai na mate, ni solia tale ga na yagomuni* vua na Kalou me iyaragi ni yalododonu.+14 E sega ni dodonu me lewai kemuni na ivalavala ca ni oni sega ni vauci ena lawa,+ oni vauci ga ena loloma soli wale.+15 Na cava e kena ibalebale qo? Meda sa valavala ca tiko ga nida sega ni vauci ena lawa, ia eda vauci ena loloma soli wale?+ Me kua sara ni yaco qori!16 E vakaevei, oni kila tiko ke oni soli kemuni vua e dua moni talairawarawa vua, oni sa nona bobula ni oni talairawarawa vua,+ se moni bobula ina ivalavala ca+ qai kena itinitini na mate,+ se moni talairawarawa qai kena itinitini na nomuni okati moni yalododonu?17 Me vakavinavinakataki na Kalou ni oni a bobula ina ivalavala ca, ia oni talairawarawa mai vu ni lomamuni ena ivakarau ni ivakavuvuli oni vakavulici kina.18 Io, ena gauna oni sereki kina mai na ivalavala ca,+ oni sa bobula ina ivalavala dodonu.+19 Au vosa vakatamata ga baleta ni malumalumu na yagomuni: me vaka ga oni a solia na veitikiniyagomuni me bobula ina ivalavala tawasavasava kei na ca me levu kina na ka ca, ia qo moni solia na veitikiniyagomuni me bobula ina ivalavala dodonu moni savasava kina.+20 Ena gauna oni bobula tu kina ina ivalavala ca, oni a galala mai na ivalavala dodonu.21 Na cava soti oni a vuataka ena gauna ya? Na veika oni madualaka ena gauna qo. Na itinitini kece ni veika oya na mate.+22 Ia qo ni oni sa sereki mai na ivalavala ca ena nomuni sa bobula ni Kalou, e sa laurai na vuana ena nomuni sa yalosavasava,+ qai kena itinitini na bula tawamudu.+23 Na isau ni ivalavala ca na mate,+ ia na iloloma ni Kalou na bula tawamudu+ ena vuku i Karisito Jisu na noda Turaga.+


text:
The Tower of Babel (Genesis 11: 1-9)
Vakaviti (Fijian)
Na Vale Vakaitaba Mai Pepeli
- Na vuravura taucoko sa dua ga na kenavosa ka sa dua talega na kena i vosavosa.
- Sa qai yaco, ni ra sa lako tiko mai na tokalau,era sa kunea sara e dua na buca ena vanua o Sina,ka era sa tiko sara kina.
- Era sa veivosaki vakai ira ka vaka, "Me da sabuli vatutuva mada ka kuvuya vakavinaka." Sa tuvei ira na veika me buli kina na vatutuva oqo.
- Era sa tukuna sara, "Ni lako mai, meda taramada e dua na noda koro kei na dua na valevakaitaba, na delana me tiko mai lomalagi; mekilai kina na yacada, de, eda na qai vakasesei yaniena matai vuravura taucoko."
- Sa lako sobu mai o Jiova me raica na koro keina vale vakaitaba, o koya era sa tara tiko natamata.
- Sa tukuna o Jiova, "Era sa dua ga na tamata,ka sa dua ga na nodra vosa. Raica oqo na veikaera sa tekivu mera cakava, sa sega na veika e tikotale, me na tarova na veika era sa nakita.
- "Mai, Medatou lako sobu ka vakasesea nanodra vosa, me ra kakua ni veikilai vosavosakina."
- O Jiova sa vakacemuri ira tani mai kea ki naveiyasai vuravura kece, sa mai tu vakadua na taraicake ni koro.
- Sa vakayacani na koro o ya me Pepeli, baleta,ni o Jiova sa vakasesea na nodra vosa kecega evuravura. Mai kea talega sa wasewasei ira yanikina ki vuravura taucoko.
Source: http://www.scribd.com/doc/38648459/Fijian-Bible
New Fijian Translation Bible (2008)
Ko Pepeli na Vale Cecere
- A sa duavata ga na vosa e vuravura taucoko ka sa kilai vei ira taucoko.
- A sa yaco ni ra sa lako tani mai na tu-i-cake, era mani kunea e dua na buca mai na vanua ko Saina; ka ra sa tiko kina.
- A ra sa veivosaki vakataki ira, Tou ia mada, tou cakava na vatu-buli, ka tavuna vakavinaka. A ra sa taura na vatu-buli me kena vatu, ka taura na kuluta me kena drega.
- A ra sa tukuna, Tou ia mada, tou tara e dua na noda koro, kei na dua na vale cecere me yacovi lomalagi na delana; tou cakava me rogo kina na yacada, de mani yaco me da na dui veiseyaki yani e dela i vuravura taucoko.
- Ia sa lako sobu ko Jiova me raica na koro kei na vale cecere, era tara na tamata.
- A sa tukuna ko Jiova, E dina, era sa dua vata ga na tamata, ka sa dua ga na vosa era vosataka kecega; ia sai koya ko ya na ka era sa vakatekivu ni kitaka; ia oqo, na ka kecega era nakita me ra cakava ena sega ni rawa ni tarovi.
- Tou ia mada, tou lako sobu, ka vakasesea na nodra vosa, me ra kakua kina ni veikilai vosa.
- Sa mani vakasavi ira maikea ko Jiova, ki dela i vuravura taucoko: sa cegu na nodra tara na koro.
- O koya sa vakatokai kina na yacana ko Pepeli; ni sa vakasesea maikea na vosa ni vuravura taucoko ko Jiova: a sa dui vakasavi ira maikea ko Jiova, ki dela i vuravura taucoko.
Source: http://www.nftbible.com/NFTB1/NFTB1.htm
Information about Fijian |
Phrases |
Numbers |
Tower of Babel
Learn Fijian with uTalk
Tower of Babel in Malayo-Polynesian languages
Acehnese,
Adzera,
Amarasi,
Ambrym,
Anuki,
Are,
Balinese,
Bambam,
Bariai,
Batak Angkola,
Batak Simalungun,
Batak Toba,
Biatah Bidayuh,
Bola,
Bugis,
Bwaidoka,
Caribbean Javanese,
Dawan,
Fijian,
Helong,
Hiri Motu,
Iban,
Indonesian,
Jarai,
Kadazandusun,
Kahua,
Kakabai,
Kambera,
Kaninuwa,
Kenyah,
Kurti,
Javanese,
Luang,
Madurese,
Makassar,
Malagasy,
Malay,
Mbula,
Misima-Paneati,
Motu,
Nali,
Ngaju,
Nias,
North Efate,
Nyindrou,
Paama,
Palawano,
Rade,
Rotuman,
Saveeng Tuam,
Suau,
Sundanese,
Timugon Murut,
Tolai,
Tontemboan,
Toraja-Sa'dan,
Tungag,
Ubir,
Wandamen,
Yabem
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
Wase 93
Na ivakatakila sa soli yani mai vei Josefa Simici na Parofita mai Katiladi e Oaio, ena 6 ni Me 1833.
1–5, Era na raica na Turaga ko ira kecega sa yalodina; 6–18, Sa vakadinadinataka ko Joni ni sa tubucake tikoga na Luve ni Kalou mai na iloloma soli wale ki na iloloma soli wale, me yacova ni sa rawata na taucoko ni lagilagi nei Tamana; 19–20, Era na rawata talega na taucoko ni Nona lagilagi ko ira na tamata yalodina ka ra tubu mai na iloloma soli wale ki na iloloma soli wale; 21–22, Era sa lewe ni nona Lotu na Ulumatua ko ira sa sucu vou ena vukui Karisito; 23–28, Sa rawata ko Karisito na taucoko ni ka dina, ka na vakakina na tamata ena talairawarawa; 29–32, Sa tiko vata na tamata kei na Kalou mai na ivakatekivu; 33–35, Sa tawamudu na veika e dau yaco, ia sa rawa ni vuabale na marau ni tamata ena Tucake Tale; 36–37, Na lagilagi ni Kalou na vuku; 38–40, Era sa savasava na gonelalai ena mata ni Kalou ena vuku ni nona veivueti na Karisito; 41–53, Era sa vakaroti na qase ni lotu me ra vakavulici ira vinaka na lewe ni nodra matavuvale.
1 Sa kaya vakaidina vakaoqo na Turaga: Ena qai yaco, ni ko ira na yalo kecega era na abiuta laivi na nodra ivalavala ca ka lako mai vei au, ka bmasuta na yacaqu, ka ctalairawarawa ki na domoqu, ka muria na noqu ivakaro, ena draica na emataqu ka kila ni sai au;
2 Ka ni sai Au na ararama dina sa vakararamataka na tamata kecega sa lako mai ki vuravura;
3 Ni’u sa atu vei Tamaqu, ka sa tu vei au ko Tamaqu; ia ko Tamaqu kei Au, keirau sa duabau—
4 Na Tamada abaleta ni a bsolia vei au na taucoko ni nona lagilagi, ia na Luvena baleta ni’u a tiko e vuravura ka cakava me noqu vale na cyago, ka tiko voli ena kedra maliwa na luve ni tamata.
5 Au a tiko e vuravura ka ciqoma na veika eso mai vei Tamaqu, ka sa vakaraitaki kina vakamatata na nona acakacaka.
6 Ka sa raica ka vola ko aJoni na itukutuku ni kena taucoko ni noqu blagilagi, ena qai vakatakilai malua yani na taucoko ni nona itukutuku ko cJoni.
7 A sa vola vakaoqo ko koya, ka kaya: Au sa raica na nona lagilagi, ni a sa tu mai na aivakatekivu, ni sa bera ni buli ko vuravura;
8 Ia, ena ivakatekivu sa bula ko koya na aVosa, ni sai koya ga na Vosa, io ko koya na italai sa kauta mai na veivakabulai—
9 Na ararama kei na bDauveivueti kei vuravura; io na Yalo ni ka dina, ko koya sa lako mai ki vuravura, baleta ni a bulia na vuravura, ia sa tu vua na bula ni tamata kei na rarama ni tamata.
10 A sa abulia na vuravura kecega ko koya; io sa buli ira tale ga na tamata; raica sa bulia na ka kecega ko koya, io era sa buli ena vukuna, ka sa buli ira ko koya.
11 Ia koi au ko Joni, au sa vakadinadinataka ni’u a raica na nona lagilagi ni sa vaka na lagilagi ni Le Duabau ga nei Tamana; a sa sinai ena loloma soli wale kei na dina; io na Yalo ni ka dina, sa lako sobu mai ka mai bula vakayago, ka tiko vata kei keda.
12 Ia koi au ko Joni, au a raica ni sa sega ni rawata na kena ataucoko ena imatai ga ni gauna, ia sa rawata mai na biloloma soli wale ki na iloloma soli wale.
13 Ia sa sega ni rawata ga na kena taucoko ena imatai ni gauna, ia sa tubucake tikoga mai na ailoloma soli wale ki na iloloma soli wale, me yacova ni sa rawata ena kena taucoko;
14 Sai koya oqo sa vakatokai kina me aLuve ni Kalou, baleta ni a sega ni rawata na kena taucoko ena imatai ga ni gauna.
15 Ia koi au ko aJoni, au sa vakadinadinataka, ka raica ni sa tadola ko lomalagi, ka lako sobu mai na bYalo Tabu me vaka na cruve ka mai dabe vua, a sa rogo mai lomalagi e dua na domo ka vaka: Oqo na dLuvequ Lomani.
16 Ia koi au ko Joni, au sa vakadinadinataka ni sa rawata na taucoko ni lagilagi nei Tamana;
17 A sa soli vua na akaukauwa bkecega mai lomalagi kei vuravura, ka sa tiko vua na lagilagi nei cTamana, ni sa tiko vata kei koya.
18 Ka na qai yaco, kevaka ko sa yalodina tiko ko na rawata na taucoko ni lagilagi ni itukutuku nei Joni.
19 Au sa tukuna vei kemudou na veika oqo mo dou kila kina na ivakarau mo dou aqaravi koya kina, ka kilai koya dou sa qarava, mo dou lako yani kina vei Tamaqu ena yacaqu, ka rawata na nona veivakataucokotaki ena kena gauna.
20 Ia kevaka dou sa muria na noqu aivakaro dou na bveivakataucokotaki, ka cvakalagilagi ena vukuqu me vaka ni’u sa vakalagilagi ena vukui Tamaqu; o koya, au sa kaya vei kemudou, dou na rawata kina mai na diloloma soli wale ki na iloloma soli wale.
21 Ia oqo, au sa kaya vakaidina vei kemudou, Au a tiko vata kei Tamaqu mai na aivakatekivu, ka ni sai au na bUlumatua;
22 Ia ko ira kecega sa sucu vou ena vukuqu era na avakaivotavota ena blagilagi vata oqo, ka ra sa lewe ni nona lotu na Ulumatua.
23 Raica dou a bula avata tale ga kei na Tamada mai na ivakatekivu; sai koya na Yalo, io na Yalo ni ka dina;
24 Ia na adina sai koya na kena kilai na bveika ena kedra ituvaki ena gauna oqo, kei na kedra ituvaki ena veigauna sa oti, kei na kedra ituvaki ena veigauna e se bera mai;
25 Ia na ka ga e alevu cake se lailai sobu mai na kena oqo sa yaloi koya na daucaka ca ko ya ko koya na dau blasulasu mai na ivakatekivu.
26 Na Yalo ni ka adina sa mai vua na Kalou. Sai Au na Yalo ni ka dina, ka sa vakadinadinataki au ko Joni, ka vaka: Sa rawata ko Koya na taucoko ni ka dina, io, na ka dina taucoko ga;
27 Ia sa sega na tamata sa rawata na kena ataucoko vakavo kevaka sa muria na nona ivunau.
28 Ko koya sa amuria na nona ivakaro sa rawata na ka dina kei na brarama, me yacova ni sa vakalagilagi ena ka dina ka ckila na ka kecega.
29 Ena aivakatekivu erau sa tiko vata talega na tamata kei na Kalou. Ia na bvuku se na rarama ni ka dina, a sega ni qai tauyavutaki ga se buli, e sega ni rawa vakaidina me vakakina.
30 Na dina taucoko era sa tu vakataki ira ga ena vanua sa biuti ira kina na Kalou, me alewai koya ga, sa vakakina na vuku kece sara; kevaka e sega ena sega na bula.
31 Raica, sai koya oqo na agalala ni digidigi ni tamata, ka sai koya talega oqo na cudruvi ni tamata; baleta ni veika kece sara mai na ivakatekivu sa vakaraitaki oti bvakamatata vei ira, ia era a sega ni ciqoma na rarama.
32 Ia na tamata kecega a sega ni ciqoma na yalona na ararama ena cudruvi.
33 Ni ayalo na tamata. Ia sa tawamudu na vei bvu ni ka, ia na yalo kei na vei vu ni ka erau semati ka sega ni rawa ni rau veitawasei, erau na rawata na marau sa vuabale;
34 Ia ni rau sa aveitawasei, sa na sega ni rawata na bmarau sa vuabale na tamata.
35 Raica sa vale ni Kalou na vei avu ni ka; io, sa vale ni Kalou na tamata, io sa nona bvaletabu; ia na valetabu sa vakadukadukalitaki, ena vakarusa na Kalou.
36 Raica sa alagilagi ni Kalou na bvuku, se, ena dua tale na kena itukutukuni, na crarama kei na dina.
37 Na rarama kei na dina sa biuta laivi na atevoro.
38 Sa asavasava na yalo ni tamata kecega mai na ivakatekivu; ia ni sa bvueta na tamata na Kalou mai na nona clutu tani, sa yaco tale kina na tamata, me vaka na kena ituvaki ena nona se gonelailai, me dsavasava ena mata ni Kalou.
39 A sa lako mai na ca ka akovea tani na rarama kei na dina mai vei ira na luve ni tamata, ena vuku ni talaidredre kei na nodra bivakarau na nodra qase.
40 Ia au sa vakaroti kemudou mo dou vakavulici ira na aluvemudou ena rarama kei na dina.
41 Ia au sa kaya vakaidina vei iko Veretariki G. Viliame na noqu tamata, ni ko sa ia tiko ga ena ivalavala ca oqo;
42 Ko sa sega ni avakavulici ira na luvemu ena rarama kei na dina, me vaka na ivakaro; ka sa rawai iko kina na tevoro, sai koya oqori na vu ni nomu vakararawataki.
43 Ia oqo au sa solia vei iko e dua na ivakaro—kevaka ko vinakata mo sereki mo avakavulici ira vinaka na lewe ni nomu matavuvale, ni vuqa na ka e sega tiko ni dodonu ena nomu vuvale.
44 Au sa kaya vakaidina vei Sidini Rikitoni na noqu tamata, ni sega ni muria tiko na ivakaro ena so na ka me baleti ira na luvena; o koya, sa dodonu me vakavulici ira mada e liu na lewe ni nona vale.
45 Au sa kaya vakaidina vei Josefa Simici Lailai, na noqu tamata, se ena dua tale na kena itukutukuni, au na vakatokai kemudou mo dou awekaqu ni dou sa wekaqu, ni na tiko na nomudou ivotavota vakawa vata kei au—
46 Au sa vakatokai kemudou mo dou noqu atamata ena vukudra na kai vuravura, ia dou sa nodra tamata na kai vuravura ena vukuqu—
47 Ia oqo, au sa kaya vakaidina vei Josefa Simici Lailai, na noqu tamata—Ko sa sega ni muria na ivakaro, ka sa dodonu kina mo avunauci ena mata ni Turaga;
48 Sa dodonu me ra aveivutuni na nomu matavuvale ka biuta laivi eso na ka, ka me ra vakarorogo vakavinaka ki na nomu vosa, ia kevaka e sega era na kaliraki tani ena nodra itutu.
49 Raica na ka au sa vakarota vua e dua sa baleta na tamata kecega; dou adaumasu tiko ga me kakua ni rawai kemudou na tevoro, ka kaliraki kemudou tani mai na nomudou itutu.
50 Na noqu tamata talega ko Niueli K. Witini, e dua na bisopi ni noqu lotu, sa dodonu me vunauci, ka vakavulici ira na lewe ni nona vuvale, ka raica me ra dau gugumatua ka cakacaka vakaukauwa mai vale, ka dau masu tikoga, ia kevaka e sega era na kaliraki tani mai na nodra aitutu.
51 Oqo, au sa kaya vei kemudou, na wekaqu, me lako kusarawa ena nona ilakolako ko Sidini Rikitoni na noqu tamata, io me vunautaka na yabaki avinaka ni Turaga, kei na kosipeli ni veivakabulai, ni’u na solia ki vua na ka me tukuna; kevaka dou sa duavata ena nomudou masu ni vakabauta.
52 Ka me rau ia kusarawa tale ga ko Josefa Simici Lailai, kei Veretariki G. Viliame na noqu tamata, ia au na vakaukauwataki rau tale ga ena nomudou masu ni vakabauta; ia kevaka dou sa muria tiko ga na noqu vosa ena sega na ka mo dou madua kina ena vuravura oqo, se ena vuravura sa bera mai.
53 Ia, au sa kaya vakaidina vei kemudou, niu gadreva mo dou ia kusarawa ka avakadewataka na noqu ivolanikalou, ka mo dou bvulica na itukutuku makawa, na ka e baleta na veivanua, kei na veimatanitu, na lawa ni Kalou kei na tamata, io mo dou kila na veika kecega oqo me vakabulai kina ko Saioni. Emeni.


text:
ITALANOA 42
Vosa e Dua na Asa
O SA bau rogoca mada me vosa e dua na asa? O na kaya beka: ‘Era sega ni dau vosa na manumanu.’ Ia na iVolatabu e kaya ni a vosa e dua na asa. Meda raica mada se a yaco vakacava.
Era sa voleka yani ina vanua o Kenani na Isireli. E rerevaki ira na Isireli o Pelaki na tui Moapi. Sa qai vinakata me lai kau mai o Pelami, e dua na tamata qaseqase me tauca na vosa mera kalouca kina na Isireli. A yalataka o Pelaki me solia vua e dua na ilavo levu. Ni rogoca ga, sa vodo sara yani ena nona asa o Pelami me lai raici Pelaki.
Ia e sega ni vinakata o Jiova me tauca na vosa oqo vei ira na nona tamata o Pelami. E qai tala mai e dua na agilosi vakaiseleiwau me tarovi Pelami. E sega ni raica na agilosi o Pelami. Ia na nona asa ga e raica rawa. E saga tiko na asa me gole tani mai vua na agilosi, ia ni sega ni rawa e dabe sara. Dua na ka nona cudru o Pelami, mani mokuti koya ena dua na kau.
E vakavuna o Jiova me vosa vei Pelami na asa qai taroga: ‘Na cava au cakava vei iko mo mokuti au tiko kina?’
E kaya o Pelami: ‘O cakava tiko na ka meu vaka tu kina na tamata lialia. Ke tu vei au qo e dua na iseleiwau au na vakamatei iko sara ga!’
E taroga tale na asa: ‘Au dau cakava beka vei iko na ka oqo e liu?’
E kaya o Pelami: ‘Sega.’
Sa qai vakaraitaka o Jiova vei Pelami ni duri tu na agilosi ena loma ni sala. E kaya mai na agilosi: ‘Na cava o mokuta tiko kina na nomu asa? Au a lako mai meu vakaosooso ena nomu sala mo kua kina ni lai tauca na vosa mera kalouca kina na Isireli. Ke a sega ni gole tani nomu asa, keu a vakamatei iko, qai bula ga na nomu asa.’
Sa qai kaya o Pelami: ‘Au sa tamata ivalavala ca. Au a sega ni kila nomuni duri tu e gaunisala.’ E laivi Pelami ga na agilosi me lako vei Pelaki. Se baci lai saga tale me tauca na vosa mera kalouca kina na Isireli. Ia e qai cakava o Jiova me vosa vakalougatataki ira vakatolu.


text:
NODA BULA VAKARISITO
Veivakavulici ena Vidio
E dreta na matada na ka eda raica, eda na kila kina na ka vakavulici, e dredre tale ga meda guilecava. Qori na ka e vakayagataka o Jiova, na Dauniveivakavulici Levu me vakavulica kina eso na ka bibi. (Vte 15:5; Jr 18:1-6) Qori tale ga na ka e vakayagataka na Qasenivuli Levu o Jisu. (Mac 18:2-6; 22:19-21) Na vidio e dua na ivakaraitaki ni ka eda raica e yaga vakalevu ena vica na yabaki qo. Vakacava o sa vakayagataka vinaka tiko mo vakavulici ira kina na vuli iVolatabu?
E vakarautaki e tini na vidio meda veivakavulici kina ena brochure iTukutuku Vinaka Mai Vua na Kalou! Na ulutaga ni vidio yadua e tautauvata kei na dua na taro e volai ena matanivola kata ena brochure. E tiko na isema (link) ni vidio qori ena brochure e vakarautaki ena iyaya vakalivaliva, eda na kila kina na gauna meda vakaraitaka kina na vidio. Kena ikuri, eso tale na vidio e vakarautaki ena iVukevuke ni Veivakavulici (Teaching Toolbox).
Vakacava drau vulica tiko e dua na ulutaga vakaivolatabu ena rairai dredre me kila vinaka o nomu gonevuli? Se sotava tiko e dua na ituvaki? Vaqara na vidio e ganiti koya ena jw.org® kei na JW Broadcasting®. De rawa sara ga ni drau sarava vata, drau qai veivosakitaka.
E dau biu mai na vidio vovou e veivula. Gauna o sarava kina, vakasamataka o na vakayagataka vakacava mo vakavulica kina e dua.


text:
Feperueri 25–Maji 3
ROMA 9-11
Sere 25 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Na Vosa Vakatautauvata ni Vuniolive”: (10 min.)
Rom 11:16—Na vuniolive e tei e dusia na vakayacori ni inaki ni Kalou me baleta na veiyalayalati kei Eparama (w11 15/5 23 ¶13)
Rom 11:17, 20, 21—E bibi vei ira na lumuti era semati ina vuniolive vakaivakatakarakara mera vakaraitaka tiko ga nodra vakabauta (w11 15/5 24 ¶15)
Rom 11:25, 26—“Era na vakabulai” kece na Isireli vakayalo (w11 15/5 25 ¶19)
-
Vakekeli ena Vosa ni Kalou: (8 min.)
Rom 9:21-23—Na cava meda vakamalumalumu kina vei Jiova na Dautulituli Levu? (w13 15/6 25 ¶5)
Rom 10:2—Na cava meda vakadeitaka kina ni yavutaki na noda sokalou ena kilaka dodonu? (it-1 1260 ¶2)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Rom 10:1-15 (th lesoni 10)
GUMATUA ENA CAKACAKA VAKAITALATALA
Vidio ni iKarua ni Veisikovi Lesu: (5 min.) Me saravi qai veivosakitaki na vidio.
iKarua ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 6)
Vuli iVolatabu: (Me kua ni sivia na 5 na miniti) Tekivu ena vakatutu ni ikarua ni veisikovi lesu, me tauyavu sara na vuli iVolatabu ena ivola Vulica ena iVolatabu. (th lesoni 9)
NODA BULA VAKARISITO
“Meda Maqosa Tiko ga ena Cakacaka Vakaitalatala—Tinia na Vuli iVolatabu Era Sega ni Toso”: (15 min.) Mera vakaitavi na vakarorogo. Me saravi na vidio.
Vuli iVolatabu ni iVavakoso: (30 min.) jy wase 56
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 36 kei na Masu


text:
Cava e Kaya na iVolatabu?
E vu ga vakatamata na lotu?
ERA VAKABAUTA ESO ni vu ga vakatamata na lotu. Eso tale era nanuma ni vakayagataka na Kalou na lotu meda toro voleka kina vua. Cava o nanuma?
KA E KAYA NA IVOLATABU
E tiko na “lotu e savasava qai sega ni dukadukali ena mata ni noda Kalou na Tamada.” (Jemesa 1:27) E sega ni vu vakatamata na lotu e savasava se dina.
CAVA TALE E KAYA NA IVOLATABU?
E marau na Kalou ni yavutaka e dua na lotu na kena ivakavuvuli ena ka dina ena iVolatabu.—Joni 4:23, 24.
E tawayaga na lotu e yavutaka na kena ivakavuvuli ena vakasama vakatamata.—Marika 7:7, 8.
Vakacava e bibi meda lewena e dua na lotu?
CAVA O NA KAYA?
Io
Sega
De dua
KA E KAYA NA IVOLATABU
“Meda dau veinanumi nida veivakauqeti ena loloma kei na caka vinaka, meda kua ni biuta na noda soqoni vata.” (Iperiu 10:24, 25) E vinakata na Kalou mera lewena na nona tamata e dua na isoqosoqo lotu.
CAVA TALE E KAYA NA IVOLATABU?
Mera duavata ena vakabauta na tamata ni Kalou.—1 Korinica 1:10, 11.
Era vaka ga na veitacini na lewe ni lotu e vakadonuya na Kalou.—1 Pita 2:17.